
Η εκδήλωση της ΟΑΚΚΕ στις 17 του Μάη 



Πραγματοποιήθηκε στις 17 του Μήνα στην αίθουσα 
Γκίνη του Πολυτεχνείου η εκδήλωση της ΟΑΚΚΕ «για τη 
ρωσική πολιτική στα Βαλκάνια και την ανάγκη ενός 
μετώπου για την ειρήνη και τη δημοκρατία». 

Την εκδήλωση άνοιξε ο σ. Δ. Γουρνάς με μια σύντομη 
τοποθέτηση για τη σημασία της. Στη συνέχεια οι σύντροφοι 
Η. Ζαφειρόπουλος και Κ. Λιακόπουλος έκαναν τις κύριες 
εισηγήσεις αντίστοιχα για τη ρωσική στρατηγική στα 
Βαλκάνια και τη χώρα μας και για την ανάγκη του ενιαίου 
μετώπου ειρήνης και Δημοκρατίας. 

Μετά τις τοποθετήσεις αυτές έγιναν ερωτήσεις από το 
ακροατήριο και η εκδήλωση έκλεισε. 

Αυτή η συγκέντρωση είχε δυό στόχους: ο ένας, ο κύριος, 
ήταν να ανοίξει η ΟΑΚΚΕ το δρόμο της δικιάς της 
αυτόνομης πολιτικής δουλειάς μέσα στο χώρο των πιο 
προωθημένων πολιτικών ζυμώσεων, όπως είναι ο χώρος 
των Πανεπιστημίων. Ο δεύτερος ήταν να μιλήσει αναλυτι¬ 
κά για τις θέσεις της πρώτα στους ανθρώπους με τους 
οποίους έρχεται σε άμεση πολιτική επαφή εδώ και καιρό, 
και μέσα στην προοδευτική και επαναστατική διανόηση. 

Ο πρώτος στόχος επιτεύχθηκε στο ακέραιο με την 
πραγματοποίηση της συγκέντρωσης και την εκτεταμένη 
προπαγάνδα και το μοίρασμα προκήρυ¬ 

ξης στα ΑΕΙ. Ο δεύτερος πέτυχε ολοκληρωτικά στο πρώτο 
του σκέλος καθώς η ίδια η εκδήλωση έπεισε και έφερε πολύ 


κοντά στην οργάνωση και με ενθουσιασμό φίλους της 
εργάτες και νεολαίους. 

Το δεύτερο σκέλος όμως δεν ικανοποιήθηκε. Η εκδήλωση 
δεν μπόρεσε να μιλήσει στην προοδευτική και επαναστατι¬ 
κή διανόηση παρά το ολοένα πιο αυξημένο κύρος που έχει 
καταχτήσει τον τελευταίο χρόνο σε αυτούς τους κύκλους η 
ιδεολογία και η πολιτική γραμμή της ΟΑΚΚΕ. Η βασική 
αιτία γΓ αυτό είναι από τη μια παλιά λάθη στην απεύθυν- 
ση της πολιτικής δουλειάς και από την άλλη η ίδια η 
μεταβατικότητα της προηγούμενης περιόδου όπου οι πραγ¬ 
ματικές αντιθέσεις ήταν πολύ δύσκολο να εκδηλωθούν και 
να γίνουν κατανοητές. 

Το βασικό πάντως πραγματοποιήθηκε. Η συγκέντρωση 
στο Πολυτεχνείο έβαλε την πρόταση του μετώπου για την 
ειρήνη και τη δημοκρατία ενάντια στον ρωσικό σοσιαλιμπε- 
ριαλισμό, το σοσιαλφασισμό και το φασισμό, μέσα στο 
πλαίσιο των πολιτικών ζυμώσεων της περιόδου. 

Ηταν ένα μεγάλο βήμα, ένας σταθμός στη ανάπτυξη της 
ίδιας της πολιτικής δουλειάς της ΟΑΚΚΕ. Δημοσιεύουμε 
παρακάτω τις δύο ομιλίες. 

σελ. 3-9 




ΓΙΑ 


το 


ΟΝΟΜΑ « ΣΛΑΒΟ ΜΑΚΕΔΟΝΙΑ 


Ένα μικρό σημείωμα για τις τελευταίες εξελίξεις στο 
Μακεδονικό. 

Όσοι πίστεψαν ότι το μακεδονικό θα τέλειωνε μετά 
την ανάληψη του από το Συμβούλιο Ασφαλείας του ΟΗΕ 
διαψεύδονται ήδη από τα πρώτα γεγονότα. Η Ελλάδα και η 
Δημ. της Μακεδονίας δεν βρίσκονται κοντά σε μια νέα 
συμφωνία. Αντίθετα δεν έχει κλείσει το υπ’ αριθμόν ένα 
πρόβλημα στις σχέσεις τους που είναι το ζήτημα του 
ονόματος. 

Είναι φυσικό. Το Συμβούλιο Ασφαλείας του ΟΗΕ έχει 
αποδείξει ότι είναι το ιδανικό όργανο για την διαιώνιση και 
όξυνση των συγκρούσεων. Είναι ιδανικό γιατί παίρνει το 
μέρος του επιθετιστή σε βάρος του αμυνόμενου. Είναι 
ιδανικό γιατί ηγεμονεύεται σήμερα πολιτικά από τη ρωσική 
υπερδύναμη, τη μόνη ιμπεριαλιστική δύναμη που θέλει να 
ανατρέψει δραστήρια κάθε αρχή ειρηνικής συνύπαρξης 
ανάμεσα στα κράτη και τα έθνη. 


Προφανώς το Συμβούλιο 
Ασφαλείας του ΟΗΕ δεν θέ¬ 
λει κανένα κλείσιμο του ελ- 


είναι φυσικό να μη μείνει ως 
εδώ. 

Οι γνωστοί συμβολαιο- 


φέρουν μια παρένθεση που 
είναι κενή από λέξεις και θα 
συζητήσουν αργότερα πως 
θα κλείσει το κενό. 


ληνομακεδονικού προβλή- γράφοι των Σέρβων χασάπη- 
ματος. Γιατί το πρόβλημα δων - τεμαχιστών Βανς και Αυτά τα 25 άρθρα είναι 
είναι στο βάθος ένα: αν θα Οουεν, ανάλαβαν να διαιτη- άρθρα ταπείνωσης κύρια για 
αναγνωρισθεί ή όχι η κρατι- τεύσουν και για τη Δημ. της 
κή κυριαρχία τής Δημοκρα- Μακεδονίας. 


την γειτονική χώρα, αλλά 
άρθρα ταπείνωσης και για 
την Ελλάδα. Εκεί επιβάλλε¬ 
ται η αλλαγή της σημαίας 
της Δημ. της Μακεδονίας 
και επιβάλλεται μια ερμη¬ 
νεία των ήδη αλλαγμένων 

πρωτοφανή τρόπο το όνομα «Βήμα» της 16 του Μάη). Σε άρθρων του Συντάγματος της 


τίας της Μακεδονίας απένα¬ 
ντι στις άδικες ελληνικές α- 


Αυτοί σκάρωσαν έναν κα¬ 
τάλογο από 25 άρθρα, τον 
ξιώσεις. Αφού αυτό το όργα- οποίο ονόμασαν προσχέδιο 
νο δέχτηκε κατ’αρχήν αυτές πολιτικής συμφωνίας. (Ανε- 
τις αξιώσεις αλλάζοντας με πίσήμα δημοσιεύτηκε στο 


της γειτονικής χωράς για να 
την δεχτεί σαν μέλος του 

ΟΗΕ, το γνωστό ΡΥΚΟΜ, 


αυτά λείπει το όνομα της χώρας. Της επιβάλλεται ότι 


γειτονικής χώρας. Έχουν α¬ 
νοίξει παντού όπου την ανα- 


Συνέχεια σε σελ. 2 



ΣΕΛΙΔΑ 2 


ΝΕΑ ΑΝΑΤΟΛΗ - 24 Μάη 1993 



«ΣΛΑΒΟ ΜΑΚΕΔΟΝΙΑ» 


Συνέχεια από σελ. 1 


δεν θα χρησιμοποιεί σύμβο¬ 
λα «που αποτελούν μέρος της 
ιστορίας του άλλου μέρους» 
(Αρθρο 7). 

Παραπέρα όλο το κείμενο 
είναι γεμάτο από διεθνείς α¬ 
παιτήσεις και υποδείξεις που 
θίγουν την κυριαρχία και 
των δυο χωρών. 

Έτσι Ελλάδα και Δημ. 
της Μακεδονίας είναι υπο¬ 
χρεωμένες «να φτιάξουν μια 
κοινή Διυπουργική Επιτροπή 
που θα συνέρχεται μια φορά το 
χρόνο εναλλάξ στις αντίστοι¬ 
χες πρωτεύουσες τους»... και 
«έκαστον μέρος θα πρέπει να 
ορίσει έναν υψηλό αξιωματού- 
χο ο οποίος ανά πάσα στιγμή 
Θα είναι αμέσως προσιτός στον 
άλλο » (Αρθρο 1). Αλλού γρά¬ 
φει (άρθρο 9) ότι «τα μέρη θα 
πρέπει να συνεργάζονται για τη 
διατήρηση και καλλιέργεια της 
ευρωπαϊκής πολιτιστικής κλη¬ 
ρονομιάς» και παρακάτω (άρ¬ 
θρο 11) ότι η Ελλάδα « πρέπει 
να προσπαθήσει να υποστηρί¬ 
ξει. όπου είναι δυνατόν, την 
εισδοχή της [ ] σε εκείνους 
ταυς ευρωπαϊκούς οργανισμούς 
στους οποίους είναι μέλος η 
Ελλάδα». 


Παρακάτω τα άρθρα επι¬ 
βάλλουν κάθε είδους οικονο¬ 
μική συνεργασία καταργώ¬ 
ντας κάθε λογική κρατικής 
κυριαρχίας σε αυτές τις σχέ¬ 
σεις (εκτός από αυτές που 
επιβάλλονται από τις διε¬ 
θνείς δημοκρατικές διακρα¬ 
τικές αρχές). Μιλάνε ακόμα 
και για τον τύπο των διαβα¬ 
τηρίων, τις άδειες εργασίας, 
τις βιομηχανικές σχέσεις με 
ιδιαίτερη μάλιστα έμφαση, 
,Άκουσον -Άκουσον « στη 
συνεργασία μεταξύ μικρών και 
μεσαίων εταιρειών και επιχει¬ 
ρήσεων ». Μιλάνε για τη ρύ¬ 
πανση του περιβάλλοντος 
στα σύνορα! Και ότι άλλο 
μπορεί να φανταστεί κανείς. 

Πρόκειται για ένα αίσχος 
που καταξεφτιλίζει όλο το 
σοβινιστικό σκυλολόι που 
αποδέχεται μια τέτοια συμ¬ 
φωνία ενώ καμώνεται πως 
ύλη την εκστρατεία ενάντια 
στη γειτονική χώρα την έκα¬ 
νε για την τιμή της Ελλάδας. 
Γιατί κανείς από αυτούς δεν 
σηκώθηκε να καταγγείλει 
αυτή τη συμφωνία από αυτή 
την άποψη. Την κατάγγειλαν 
μόνο επειδή διέρρευσε ότι 
μέσα στην παρένθεση θα έ¬ 
μπαινε το όνομα «Νέα Μακε¬ 
δονία». Όλα τα άλλα τους 
ταίριαζαν για να αποδειχθεί 
τόσο ξενόδουλοι είναι οι σό- 

9 

βινιστές. 

Το ερώτημα λοιπόν είναι 
γιατί ο Σαμαράς έβαλε τις 
φωνές για το «Νέα Μακεδο¬ 
νία» κι από κοντά όλο το 
νεοδημοκρατικό φασιστικό 
σκυλολόι* Γιατί κυρίως έβα¬ 
λε τις φωνές ο Παπανδρέου 
όταν διέρρευσε αυτό το όνο¬ 
μα* Γιατί κάνανε τον Μητσο- 
τάκη και τον Παπακωνστα¬ 
ντίνου να κρυφτούν σαν λα¬ 
γοί που ψήνανε αυτή τη λύ¬ 
ση και να την αρνηθούν 


διαρρέοντας στον τύπο ότι 
επιδιώκουν τον όρο «Σλαβο¬ 
μακεδονία » 

Το «Νέα Μακεδονία» είναι 
μια υποχώρηση στην αρχή 
της κρατικής κυριαρχίας και 
σαν τέτοια, όπως έχουμε ξα- 
ναπεί, είναι ένα έγκλημα του 
ελληνικού σοβινισμού και 
του ιμπεριαλισμού που τον 
υποθάλπει ή τον ανέχεται. 

Η Δημοκρατία της Μακε¬ 
δονίας με το πιστόλι στον 
κρόταφο όμως φαίνεται ότι 
είναι διατεθειμένη γΓ αυτή 
την υποχώρηση. Και προφα¬ 
νώς αυτό το όνομα αν γινό¬ 
ταν δεχτό και από την Ελλά¬ 
δα θα κατέρριπτε το επιχεί¬ 
ρημα ότι υπάρχει σύγχυση 
ανάμεσα στον «μακεδονι- 
σμό» των δύο πλευρών, πολι¬ 
τικά, ιστορικά κ.λπ. 

Γιατί λοιπόν το φιλορώσι- 
κο μπλοκ του ελληνικού σο¬ 
βινισμού το απορρίπτει αυτό 
το όνομα; 

Γ ιατί θέλει το Σλαβομακε¬ 
δονία»; Αυτό το τονίσαμε σε 
ένα άρθρο της «Ν.Α.» όταν ο 
όρος πρωτοσερβιρίστηκε 
από την καγκεμπίτικη πένα 
του Σταύρου Λυγερού στην 
«Καθημερινή» αμέσως μετά 
το Εδιμβούργο. 

Τώρα η Κυβέρνηση διαρ¬ 
ρέει ότι θέλει μόνο το «Σλα- 
βομακεδονία». Παντού ακού- 
γεται στο σοβινιστικό και 
ρωσόδουλο τύπο η «Σλαβο- 
μακεδονία». 

Φαίνεται ότι η δουλειά έ¬ 
χει στηθεί σε βάθος εδώ και 
καιρό. Δεν είναι τυχαίο ότι η 
ίδια η Κοινοβουλευτική Ο¬ 
μάδα της Ν.Δ. που έβαλε τα 
δυό πόδια του Μητσοτάκη 
σε ενα ,το φθινόπωρό που 
πέρασε, ζητάει να μην υπάρ¬ 
χει ο όρος Μακεδονία σαν 
επίθετο ή σαν ουσιαστικό 
στην ονομασία της γειτονι¬ 
κής χώρας. Όμως η «Σλαβο- 
μακεδονία» δεν μπαίνει επί¬ 
τηδες σ’ αυτόν τον περιορι¬ 
σμό γιατί είναι ΜΙΑ ΝΕΑ 
λέξη που δεν είναι η λέξη 
Μακεδονία. Δεν υπάρχει λοι¬ 
πόν ούτε επίθετο, ούτε ου¬ 
σιαστικό με τη λέξη Μακε¬ 
δονία. 

Το «Σλαβομακεδονία» ι¬ 
κανοποιεί τον ελληνικό λοι¬ 
πόν σοβινισμό τσακίζοντας 
όμως ταυτόχρονα την έννοια 
της ΚΡΑΤΙΚΗΣ ΜΑΚΕΔΟ¬ 
ΝΙΚΗΣ ΟΝΤΟΤΗΤΑΣ. Και 
αυτό είναι το κύριο. 

Το κύριο είναι ότι καταρ- 
γείται έτσι η Δημ. της Μακε¬ 
δονίας σαν κράτος πολυεθνι¬ 
κό, όπως το θέλει το σύνταγ¬ 
μά της. Γίνεται κράτος του 
σλαβικού μακεδονικού έ¬ 
θνους. Αυτό έχει μέσα του 
μια αλήθεια. Αλλά τι σημαί¬ 
νει πολιτικά αν αυτό υιοθε¬ 
τηθεί από τους σλάβους Μα- 
κεδόνες^ 

Σημαίνει ότι θα ξεσηκω¬ 
θούν οι Αλβανοί ι&θνικιστές 
και θα βρει ένα ευνοϊκό έδα¬ 
φος ο μεγαλοαλβανικός εθνι¬ 
κισμός που ήδη διεκδικεί το 
Κόσσοβο και ζητάει τον δια- 
μελισμό και την προσάρτη¬ 
ση ενός τμήματος της Δημο¬ 


κρατίας της Μακεδονίας. 

Όμως η εσωτερική απο¬ 
σύνθεση της Μακεδονίας 
την κάνει ακόμα πιο ευάλω¬ 
τη στη ρώσικη απορρόφηση, 
ενώ έτσι κερδίζεται και πιο 
εύκολα η Αλβανία από τη 
Ρωσία. Στην πραγματικότη¬ 
τα η λέξη Σλαβομακεδονία 
κάνει τη Δημ. της Μακεδο¬ 
νίας πιο αδύναμη και πιο 
εύκολα απορροφήσιμη από 
τη Βουλγαρία. 

Πρέπει αυτά να συνδυα¬ 
στούν με τα εξής στοιχεία. 

. 

Τα δυο Βουλγαρόφιλα, οπότε 
και ρωσόφιλα,κόμματα του 
μακεδονικού σοβινισμού, το 
νΜΚΟ και το Δημ. Κόμμα 
Εθνικής Ενότητας (ΔΠΜΝΕ) 

καλλιεργούν την αντιαλβα- 
νική υστερία. Το ίδιο και η 
βουλγαρόδουλη Δημοκρατι¬ 
κή Λίγκα. Το ίδιο και ο 
Πέταρ Γκόσεφ που σερβίρε¬ 
ται για διάδοχος του Γκλι- 
γκόροφ. (Στοιχεία από Οί¬ 
κον. Ταχυδρόμο 20.5). Όλα 
αυτά τα κοράκια είναι σκλη¬ 
ρά στο ζήτημα του ονόματος 
όχι από τα αριστερά, αλλά 
από τα δεξιά. Θέλουν με αυτό 
τον τρόπο να ξεφορτωθούν 
το δημοκρατικό ρεύμα της 
μακεδονικής αστικής τάξης 
και όταν έρθουν στα πράγμα¬ 
τα μπορεί να κάνουν τα πά¬ 
ντα για χάρη της πολιτικής 
του «ορθόδοξου» τόξου. Τό¬ 
τε μπορεί να έρθει στα πράγ¬ 
ματα και ένας ύποπτος τύπος 
σαν τον Τορμπουκόφσκι που 
ζητάει σχέσεις υποτέλειας με 
την Ελλάδα. 

Αυτό το σκυλολόι θέλει 

λοιπόν όξυνση με το αλβανι¬ 
κό στοιχείο. Το όνομα Σλα¬ 
βομακεδονία το βολεύει αφά¬ 
νταστα. Οι Αλβανοί εθνικι- 
στές Χαλίλι και Ιμπραίμι 
που σήμερα είναι σχετικά 
αδυνατισμένοι θα αποχτή- 
σουν -πλατειά βάση μέσα 
στην αλβανική μειονότητα 
που μέχρι τα σήμερα έχει 
φερθεί με αξιοπρόσεχτη λο¬ 
γική. 

Να λοιπόν πόσο ωραία με¬ 
λετημένη είναι η λέξη «Σλα¬ 
βομακεδονία». Να τι διαβο¬ 
λικά βαφτίσια ετοιμάζει η 
ρώσικη θεοσεβούμενη δι¬ 
πλωματία. 

Ικανοποιούνται οι έλληνες 
σοβινιστές. Θριαμβεύουν 
σαν προδομένοι οι Μακεδό- 
νες σοβινιστές αν η προοδευ¬ 
τική αστική τάξη υποχωρή¬ 
σει. Ικανοποιούνται οι Αλ¬ 
βανοί εθνικιστές γιατί βά¬ 
ζουν σε εφαρμογή τη 
διάσπαση δίχως να δημιουρ- 
γηθεί ένας επικίνδυνος πόλε¬ 
μος των τριών λύκων:Ελλά¬ 
δας, Βουλγαρίας, Σερβίας 
για το διαμελισμό της γειτο¬ 
νικής «χώρας. 

Κι όλα αυτά τα ανατριχια- 
στικά για να παίξει αμερικά¬ 
νικο μπιλιάρδο η ρώσικη δι¬ 
πλωματία. Ολα αυτά για να 
περάσει προς το Κόσσοβο 
και τη Δημ. της Μακεδονίας 
η πυρκαϊά του πολέμου. 

Νομίζουμε ότι αν οι Ρώσοι 
κλείσουν το βοσνιακό με ε- 
ξουδετέρωση της Βοσνιακής 


αντίστασης για μια σημαντι¬ 
κή περίοδο σε συνεργασία με 
ΗΠΑ και Αγγλογάλλους, ό¬ 
πως έκαναν και στην Κροα¬ 
τία, τότε θα ανοίξουν το 
Κόσσοβο. 

Εκεί θα επιχειρήσουν να 
τραβήξουν στη στρατηγική 
του τόξου τον αλβανικό σο¬ 
βινισμό, να ελέγξουν οριστι¬ 
κά τον σέρβικο και να πνί¬ 
ξουν στις αγκαλιές τους τη 
Δημ. της Μακεδονίας. 

Ο ιμπεριαλισμός είναι στα 
χέρια τους. Να δούμε πως θα 
αντιδράσουν οι λαοί και οι 
κυβερνήσεις των φτωχών κα¬ 


ταπιεσμένων χωρών. Στα δι¬ 
κά τους χέρια είναι το άμεσο 
μέλλον των Βαλκανίων. 

Εμείς εδώ από την πλευρά 
μας πρέπει να τσακίσουμε 
τον ελληνικό σοβινισμό και 
την ελληνοσερβική συμμα- 
χία. Τα βασικά συνθήματα 
της φάσης είναι δυό « Άμεση 
και δίχως όρους αναγνώριση 
της Δημοκρατίας της Μακε¬ 
δονίας - Συμπαράσταση στη 
Βοσνία». 

Αυτά είναι και τα βασικά 
συνθήματα για την υπερά¬ 
σπιση της εθνικής ανεξαρτη¬ 
σίας της χώρας μας. 


οι ΚΑ 




ΗΓΗΤΕΣ 


ΛΕΝΕ «ΟΧΙ» 


Την Πέμπτη 6 του Μάη η συνέλευση των προέδρων των 
ΕΛΜΕ (καθηγητές) απέρριψε, μη καταφέρνοντας να πάρει 
την ειδική πλειοψηφία που χρειάζεται για μια τέτοια 
περίπτωση, την πρόταση του Δ.Σ. της ΟΛΜΕ για 48ωρη 
«απεργία» στις 17 και 18 του Μάη. Η καταψήφιση αυτής 
της πρότασης -η δεύτερη μέσα στη συγκεκριμένη σχολική 
χρονιά- έρχεται, αντικειμενικά, να εκφράσει το κλίμα 
δυσπιστίας και δυσαρέσκειας της βάσης των καθηγητών 
απέναντι στη σοσιαλφασιστική ηγεσία του συνδικάτου 



Ο σοσιαλφασισμός θα ή- 
Ιελε διακαώς μια τέτοια «α¬ 
εργία» - η οποία μάλιστα 
τυχαίνει» να έρχεται λίγες 
ιέρες μετά απ* αυτήν της 
ΤΕΕ -όχι για να ικανοποιη¬ 
θεί το δίκαιο αίτημα της 
ιύξησης στο μισθό (αυτό εί- 

'αι το κόκαλο που πετάει 
ιτους καθηγητές για να «τσι- 
ιπήσουνε»), αλλά για να α- 
ικήσουν, μαζί και με άλλα 
ιέσα, πολιτική πίεση στην 
:υβέρνηση και να πετύχουν 
:τσι τους άνομους εκβια¬ 
σμούς τους. Για άλλη μια 
ί>ορά δηλαδή ήθελαν να παί- 
;ουν το βρόμικο παιχνίδι 
;ους στην πλάτη των καθη¬ 
γητών, να τους χρησιμο- 
ιοιήσουν ως εφαλτήριο για 
;ην πολιτική κυριαρχία του 
τοσιαλφασισμού. 

Όμως το ψάρι, δεν τσι- 
ιπάει πια εύκολα. Το δόλω- 
ια είναι μπαγιάτικο. Εχει 
σαπίσει. 

Από την άλλη μεριά, θα 
ίταν βαρύ λάθος να ερμηνεύ¬ 
σει κανείς την απόρριψη της 
συγκεκριμένης «απεργίας» 
ι>ς αποδοχή απομέρους των 
ίαθηγητών των τελευταίων 
ιροτάσεων Σουφλιά στο οι- 
<:ονομικό. Ενώ οι καθηγητές, 
σπως και όλος ο λαός, βιώ- 
/ουν καθημερινά την επιτα¬ 
χυνόμενη οικονομική εξα¬ 
θλίωση και ζητούν πραγμα¬ 
τικές αυξήσεις, ο Σουφλιάς 
ιροσπαθεί να τους κοροϊδέ¬ 
ψει δίνοντας μια αύξηση ε- 
ςατό χιλιάδων το χρόνο μει¬ 
κτά! Εκεί κατάντησε! Να με¬ 
τράνε την αύξηση όχι με το 
ιήνα, αλλά με το χρόνο! 


Ιόσο «μεγάλη» είναι! Για να 
καταλάβουμε το μέγεθος της 
κοροϊδίας, μιλάμε για «αύξη¬ 
ση» 7143 δρχ. το μήνα μει- 
χτά. Ψίχουλα δηλαδή. 

Οι καθηγητές είναι πραγ¬ 
ματικά αγανακτισμένοι μ’ 

αυτή την κατάσταση. Ομως 
αυτό δεν τους εμπόδισε να 
δουν πού το πάει η ηγεσία 
του<:. 

Ο σοσιαλφασισμός, ακρι¬ 
βώς επειδή παίζει προβοκα- 
τόρικα και όχι καθαρά το 
πολιτικό παιχνίδι, είναι υπο¬ 
χρεωμένος να ανεβαίνει πο¬ 
λιτικά μόνο «καίγοντας» συ¬ 
νεχώς τα χαρτιά του μέσα 
στα λαϊκά κινήματα, αφού 
συνεχώς τα πουλάει. Αυτή 
είναι μια από τις μεγάλες του 
αντιφάσεις. 

Ένα άλλο σημείο που θα 
πρέπει να προσέξουμε είναι, 
ότι παρά τη φαβιστικοποίη- 
ση της ηγεσίας της ΟΛΜΕ, 
παρά τα συνεχή στραπάτσα 
και τις αδιέξοδες περιπέτειες 
στις οποίες έχει οδηγήσει η 
ηγεσία το συνδικάτο αυτό 
και τους καθηγητές, η δημο¬ 
κρατική παράδοση του συν¬ 
δικάτου δεν πέθανε, το σωμα¬ 
τείο δεν κατάντησε'σφραγί- 
δα, ορισμένες στοιχειώδεις 
δημοκρατικές διαδικασίες 
τηρούνται στη βάση του 
συνδικάτου. Κι αυτό είναι 
ένα πολύ ελπιδοφόρο μήνυ¬ 
μα. Ο σοσιαλφασισμός δεν 
μπόρεσε να αφαιρέσει κάθε 
ικμάδα ζωντάνιας και αντί¬ 
στασης! 

Να με συγχωρέσετε, κατ’ αρχήν, που δεν έχω ένα γραπτό 
κείμενο, μ’ αποτέλεσμα να ’χουμε κάποια έλλειψη ακρίβειας σε 
μερικές διατυπώσεις ή πισωγυρίσματα στο λόγο, αλλά, επειδή το 
θέμα που θα προσπαθήσω να θίξω είναι πολύ πλατύ και αρκετά 
περίπλοκο, ένας γραπτός παρατεταμένος λόγος έχω την εντύπωση 
ότι θα κούραζε το ακροατήριο. Δηλαδή, κατά κάποιο τρόπο, 
προτίμησα τη ζωντάνια από την ακρίβεια στη διατύπωση. 

Υπάρχει σήμερα ένα ζευγάρι από «αναμφισβήτητες»* αλήθειες 
που κυριαρχούν στις συνειδήσεις του λαού μας. Και κυριαρχούν 
ακριβώς επειδή τα 4 κόμματα που διαμορφώνουν αυτές τις 
συνειδήσεις, ο Τύπος αυτών των κομμάτων, οι τηλεοράσεις και τα 
ραδιόφωνα τις προπαγανδίζουν σαν αυταπόδεικτες αλήθειες από 
το πρωί ως το βράδυ κάθε μέρα για μήνες, και ίσως για χρόνια. Η 
μια αλήθεια είναι ότι η Σερβία και η Ελλάδα που έχουν εμπλακεί 
σε περιπέτειες με κάποιους γείτονές τους, έχουν δίκιο και οι 
γείτονές τους έχουν άδικο. Υπάρχει ένας πόλεμος στα Βαλκάνια, 
για τον οποίο έχει δίκιο η Σερβία, και υπάρχει και μία σοβαρή 
πολιτική σύγκρουση μεταξύ δύο λαών των Βαλκανίων, του 
Ελληνικού και του σλάβικου Μακεδονικού, στην οποία η Ελλάδα 
έχει δίκιο. Αυτή είναι η μία «ανταπόδεικτη αλήθεια». 


Η άλλη είναι ότι για όλες 
αυτές τις περιπέτειες των δύο 
αυτών «καλών χωρών», της Σερ¬ 
βίας και της Ελλάδας, υπεύθυνη 
είναι κατά πρώτο λόγο η Δύση, 
ιδιαίτερα οι Γερμανοί και οι 
Αμερικανοί, και κατά δεύτερο 
λόγο υπεύθυνη είναι η Τουρκία. 
Αυτά είναι αξιώματα: σ' όλα τα 
καφενεία, σ' όλα τα σχολεία, 
παντού. Εμείς αυτά τα δύο αξιώ¬ 
ματα τα υιοθετούμε απ’ την 
ανάποδη, και θα προσπαθήσου¬ 
με όσο είναι δυνατό στο χρόνο 
που έχουμε να αποδείξουμε ότι 
το αντίστροφο ακριβώς συμβαί¬ 
νει. Δεν είναι οι δυο αυτές χώρες 
που έχουν το δίκιο, αλλά αυτές 
με τις οποίες η Σερβία και η 
Ελλάδα έχουν εμπλακεί. Δεν εί¬ 
ναι η Δύση και η Τουρκία που 
ανάβουν τις φωτιές μέσα στα 
Βαλκάνια, αλλά είναι μία χώρα 
που πολλοί τη βλέπουν και ελά¬ 
χιστοι την αντιλαμβάνονται σαν 
μία μεγάλη δύναμη, καθοριστι¬ 
κή για το μέλλον των βαλκανι¬ 
κών λαών και των εξελίξεων: η 


Ρωσία. 

Ας έρθουμε στο ίδιο το ζήτη¬ 
μα, στο πρώτο ψέμα, στο πρώτο 
παραμύθι, στην πρώτη αντι¬ 
στροφή: «Η Σερβία και η Ελλά¬ 
δα έχουν δίκιο». 


ΓΙΑ ΤΗ ΔΙΑΛΥΣΗ 
ΤΗΣ ΓΙΟΥΓΚΟΣΛΑΒΙΑΣ 
ΚΑΙ ΤΗ ΣΕΡΒΙΑ 


Σ' ό.τι αφορά τη Σερβία. Υ¬ 
πήρχε μια Γιουγκοσλαβία ; ένα 
κράτος όπου πολλά έθνη, που 
είχαν πάρει το χαρακτήρα του 
κράτους, αποφάσισαν να ενω¬ 
θούν το 1945, μετά το 2ο παγκό¬ 
σμιο πόλεμο, σε ένα κράτος, που 
το ονόμασαν Γιουγκοσλαβία. 
Για να μην έχουνε δυσπιστίες 
ανάμεσα τους, ήταν λαοί που 
μόλις είχαν βγει από ένα ματο- 
βαμμένο. αντιφασιστικό πόλεμο 
(ήταν στην καλύτερή του στιγ¬ 
μή ο γιουγκοσλαβικός λαός: οι 
πιο δημοκράτες, οι πι ευαίσθη¬ 
τη πατριώτες, οι εργάτες, οι 
αγρότες αυτής της χώρας με τ' 
όπλο στο χέρι, ανεξάρτητα από 
την εξέλιξη που είχε μετά τη 
Γιουγκοσλαβία, που έγινε ένα 
αστικό, καταπιεστικό, εκμεταλ¬ 
λευτικό κράτος, που δημιουργή- 
Ηηκαν αντιθέσεις), στην καλύτε¬ 


ρή τους στιγμή οι λαοί της 
Γιουγκοσλαβίας είπαν: «Κύριοι, 
να φιάξουμε ένα κράτος. Να 

φ 

έχουμε μια κεντρική κυβέρνη¬ 
ση, που να διαχειρίζεται την 
άμυνα και την εξωτερική πολιτι¬ 
κή, και έναν κεντρικό οικονομι¬ 
κό σχεδίασμά. Κατά τα άλλα: θα 
τραβήξουμε εδώ πάνω στη γη 
της Γιουγκοσλαβίας τα σύνορά 
μας ο καθένας: η Σλοβενία, η 
Κροατία, η Βοσνία, η σλαβική 
Μακεδονία, η Σερβία». Αυτή 
ήταν η σύσκεψη του Αντιφασι¬ 
στικού Συμβουλίου των Γιου¬ 
γκοσλάβων το 1945: «Αυτές είν’ 
οι γραμμές, αυτοί είμαστε. Με 
μια συμφωνία: Όποιος από μας 
διαφωνήσει, όποιος για κά¬ 
ποιους λόγους δε θα θέλει να 
μείνει μέσα σ’ αυτή την εθελο¬ 
ντική μας συμμαχία, συμφωνία, 
συνύπαρξη, σ' αυτή τη σφαιρι¬ 
κή κρατική ενότητα, έχει το 
δικαίωμα του αποχωρισμού. Ε¬ 
λεύθερα μπαίνουμε, ακριβώς ε¬ 
πειδή έχουμε το δικαίωμα ελεύ¬ 
θερα ν' αποχωρήσουμε». Όπως 
γίνεται σ' ένα γάμο: ελεύθερα 
συμφωνούμε, ελεύθερα μπορού¬ 
με να χωρίσουμε. Κι αυτός είναι 
ένας αληθινός γάμος ελεύθερων 
ανθρώπων;όταν έχει μέσα του τη 
δυνατότητα του χωρισμού. Αυτή 
είναι μια κατάχτηση της ανθρω¬ 
πότητας τα τελευταία 150 - 200 
χρόνια. 

Κάποια στιγμή, πριν από 6 
χρόνια, η Σερβία ανάμεσα απ’ 
όλες αυτές τις χώρες αποφάσισε 
να προχωρήσει σε μια σειρά 
πολιτικά πραξικοπήματα. Μπό¬ 
ρεσε να ελέγξει ένα ενιαίο κόμ¬ 
μα που είχανε τότε όλες οι 
Δημοκρατίες, το κόμμα των 
Γιουγκοσλάβων Κομμουνιστών 
— υπήρχε και τοπικό κόμμα 
Γιουγκοσλάβων Κομμουνιστών, 
όπως είχε και τοπική κυβέρνη¬ 
ση καθένα από τα κράτη που 
είπα πριν; υπήρχε τοπικό Ανώ¬ 
τατο Δικαστήριο, υπήρχε τοπι¬ 
κή Επιτροπή Οικονομικού Σχε- 
διασμού, υπήρχε λοιπόν και το 
μεγάλο κεντρικό κόμμα.-Με 
πραξικόπημα αλλεπάλληλα, και 
κινητοποιώντας ιδιαίτερα τις 
σέρβικες μάζες, η ηγεσία των 
Σέρβων κομμουνιστών, με επι¬ 
κεφαλής το Μιλόσεβιτς, πήρε 
την ηγεσία όλ<Λου γιουγκοσλά¬ 
βικου Κόμματος. Και, στη συνέ¬ 


χεια, σφετερίστηκε το Κεντρικό 
Ταμείο, την Κεντρική γιου¬ 
γκοσλαβική Τράπεζα, και λίγο 
αργότερα σφετερίστηκε και το 
γιουγκοσλαβικό στρατό, επειδή 
είχε το τεράστιο πλεονέκτημα, 
σαν πολυπληθέστερο κράτος 
απ’ όλα η Σερβία, να έχει τους 
περισσότερους αξιωματικούς. 
Με αυτή τη γραμμή και αυτή 
την εξουσία που είχε πάνω στο 
κράτος, άρχισε να βάζει στην 
ημερήσια διάταξη ένα ζήτημα: 
«Να αλλάξουνε τα σύνορα που 
είχαμε ανάμεσα μας». «Μα πώς, 
δε συμφωνήσαμε;» «Όχι. Υ¬ 
πάρχουν Σέρβοι στην Κροατία. 
Υπάρχουν Σέρβοι στη Βοσνία. 


Και αυτοί θέλουν να ενωθούν σ' 
ένα κράτος και να κάνουμε μια 
Μεγάλη Σερβία»». «Μα ζούσαν», 
λένε οι άλλοι, «ειρηνικά μαζί 
μας οι Κροάτες με τους Σέρβους 
της Κροατίας, οι Βόσνιοι και οι 
Κροάτες της Βοσνίας με τους 


Σέρβους της Βοσνία. Γιατί θέλε-· 
τε μία μεγάλη Σερβία;» «Είναι 
τα πατροπαράδοτα δίκαια του 
έθνους, που τα είχε καταχραστεί 
ο Τίτο, όταν το 1945 χάραξε τα 
σύνορα». «Ποιος Τίτο; Ηταν 
λαοί. Ήταν όλα τα κόμματα, 
ήταν όλες οι εθνότητες που κά- 
τσαν στο τραπέζι. Ήταν στην 
καλύτερή τους στιγμή, δεν ήταν 

ένας Τίτο ». «'Οχι, ήταν ο 1 ίτο, 
ο οποίος ήταν Κροάτης και αδί¬ 
κησε τους Σέρβους». «Και γιατί 
δε μιλήσατε τότε;» Τι να μιλή¬ 


σουνε; Αυτοί που είχανε παλιά- 
παλιά τις ιδέες της Μεγάλης 
Σερβίας είχαν συνεργαστεί με 
τους Γερμανούς. 

Ο Τσέτνικ, θ’ ακούμε καμιά 
φορά στην τηλεόραση, οι φίλοι 
του Μιλόσεβιτς και του Σέσελ- 
λι, ενός άλλου αντιδραστικού 
μέσα στη Σερβία, είχαν συνερ¬ 
γαστεί με τους Γερμανούς, άλ¬ 
λους τους είχαν εκτελέσει, τους 
είχαν απομονώσει, και όλοι εί¬ 
χαν πει: «Να ενωθούμε και να 
μην υπάρχει πια πνεύμα Μεγά¬ 
λης Σερβίας, Μεγάλης Κροα¬ 
τίας κλπ». 

Αυτή τη γραμμή έβαλε σ' 
εφαρμογή, η πανίσχυρη Σερβία. 
Επιτέθηκε στην αρχή να καπα¬ 
κώσει τη Σλοβενία, που 
ήταν μικρή και πλούσια. Απέτυ- 
χε, γιατί δεν είχε κοινά σύνορα 
μαζί της. Στη συνέχεια, το ’9Ί, 
πάει να τεμαχίσει και να πάρει 
το κομμάτι της — που έλεγε 
αυτή ότι ήταν κομμάτι της — 
από την Κροατία. Τι έκανε λοι¬ 
πόν; Επεμβαίνει με τον ομο¬ 
σπονδιακό στρατό της Γιου¬ 
γκοσλαβίας—σέρβικο στ’ αλή¬ 
θεια, αλλά με περικάλυμμα 
ομποσπονδιακό — και διώχνει 
τους κάτοί#** της Κροατίας απ’ 
τα σπίτια τους. Βομβαρδίζει τις 
περιοχές, διώχΛί ακόμα και 
τους Σέρβους της Κροατίας, 
τους δικούς της, για να μπορεί 
να βομβαρδίζει τα χωριά και τις 
πόλεις. Και στέλνει το γιου¬ 
γκοσλαβικό στρατό και κάνει 
κατοχή. Και παίρνει δύο κομμα¬ 
τάκια καλά: την Κράινα και την 
ανατολική και δυτική Σλαβονία. 
Στη συνέχεια, αυτός ο στρατός 
αποσύρεται, ο γιουγκοσλαβι¬ 


κός, από την Κροατία, αφού είχε 
καταφέρει να πείσει την ανθρω¬ 
πότητα ότι «μου φτάνουν αυτά 
τα κομμάτια για να σταματήσω 
τον πόλεμο. Και ίσως δεν ενωθώ 
μαζί τους. Ίσως γίνουν ανεξάρ¬ 
τητα σέρβικα μικρά κρατίδια». 
Ο ΟΗΕ το δέχεται, στέλνει τους 
στρατιώτες τους κυανόκρανους, 
πιάνουν την περιοχή αυτή οι 
Σέρβοι της Κροατίας και το 
μεγαλύτερο μέρος του «ομο¬ 
σπονδιακού» στρατού υποχω¬ 
ρεί μέσα στη Βοσνία: 100 χιλ. 
άτομα. 

Η Βοσνία, όπως, προηγούμε¬ 
να η Κροατία, αποφασίζει κι 
αυτή να ανεξαρτητοποιηθεί, 
γιατί λέει: «Κύριοι, μας ετοιμά¬ 
ζετε αντίστοιχο μακελειό μ’ ό,τι 
κάνατε στους Κροάτες». Ανα¬ 
γνωρίζει η Ευρώπη τότε το κρά¬ 
τος της Βοσνίας, μαζί με το 
κράτος της Κροατίας, οπότε οι 
Σέρβοι ξεκινάνε τον αντίστοιχο 
πόλεμο, σε πολύ πιο μεγάλη 
έκταση, ο «ομοσπονδιακός» 
στρατός των 100 χιλ. εναντίον 
των Κμοατών και των Βόσνιων 
της Βοσνίας. Και κει κάνουν το 
ίδιο: διώξανε κι από κει πάρα 
πολλούς Σέρβους της Βοσνίας. 
Είν’ αυτοί που ψήφισαν προ¬ 
χτές στο Βελιγράδι. Ο ξένος 
τύπος μιλάει για 1 εκατ. Σέρ¬ 
βους, οι οποίοι, βλέποντας τις 
μπόμπες να πέφτουνε προτίμη¬ 
σαν να σηκωθούνε να φύγουνε, 
για να μπορεί να γίνει κι εκεί η 
ισοπέδωση των χωριών, ο βια¬ 
σμός των γυναικών, κι όλα τ’ 
άλλα αυτά τα «θεάρεστα», πράγ¬ 
ματα, με τα οποία εξασφαλίζεις 
μία περιοχή να μην έχει καμμία 
άλλη εθνότητα πέρα απ’ τη 
δίκιά σου, την κυρίαρχη εθνό¬ 
τητα. 

Οι Βόσνιοι αντιστάθηκαν. 
Δώσανε και δίνουν ένα λαμπρό 
πόλεμο. Ήταν το 40% του πλη¬ 
θυσμού της Βοσνίας και κατα¬ 
ντάνε να έχουνε αυτή τη στιγμή 
στην κατοχή τους μόλις 5% του 
εδάφους. Οι Σέρβοι καταφέρανε 
να πάρουνε το 70%, ενώ ήταν το 
30% του πληθυσμού, οι δε Κρο¬ 
άτες να πάρουνε το 30%, ενώ 
ήταν το 20%. Θα δούμε μετά πώς 
έγινε αυτό με την Κροατία, πώς 
διαμελίστηκε η Βοσνία. Εκείνο, 
απλώς, που λέμε τώρα είναι ότι 
οι λαοί που ζούσαν ενωμένοι 
στο ίδιο έδαφος, δίπλα, σπίτι - 
σπίτι, γυναίκα Βόσνια - άντρας 
Σέρβος ήτο αντίστροφο, λαοί 
που είχε ζυμώθεί μέσα σε μια 
πεντηκονταετία συνύπαρξης, 
(πέρ’ απ' τα πενήντα προηγού¬ 
μενα χρόνια, που υπήρχε πάλι 
Γιουγκοσλαβία, αλλά με τη Σερ¬ 
βία να κάνει κουμάντο) αναγκά¬ 
στηκαν να χωρίσουν, να διαλυ¬ 
θούν, να εξοριστούν, να βια¬ 
στούν, να καταστραφ ούν οικο¬ 
νομικά, να εξοντωθούν φυσικά, 
να ζήσουν μέσα στην πείνα και 
στην ανέχεια. Πρόκειται για ένα 
έγκλημα που δε μοιάζει ούτε 
ακόμα μ’ αυτά που έκανε ο 
Χίτλερ. Η Σερβία είναι μικρή, 
αλλά ο χιτλερισμός της πολύ 

μεγάλος. 

Όταν ο Χίτλερ μπήκε στην 
Τσεχοσλοβακία στο Β' παγκό¬ 


σμιο πόλεμο είπε: «Μπαίνω εδω- 
μέσα, γιατί έχω ένα κομματάκι 
απ’ την Τσεχοσλοβακία με Γερ¬ 
μανούς - μειονότητα». Στο τέλος 
την πήρε όλη, αλλά τους άφησε 
τους Τσέχους στην Τσεχοσλο¬ 
βακία. Οι Σέρβοι, εκεί που μπαί¬ 
νουνε, παίρνουν τους πληθυ¬ 
σμούς και τους διώχνουνε. Κά¬ 
νουν αυτό που λέμε «εθνική 
εκκαθάριση», να ’ναι «καθαρό» 
το σέρβικο έθνος μέσα στα σύ¬ 
νορά του. Αυτή είναι η σέρβικη 
πολιτική. 

Τα κόμματα, ο Τύπος, όλ’ 
αυτοί οι παράγοντες που σας 
είπα πριν υποστηρίζουν τη Σερ¬ 
βία και λένε ότι έχει δίκιο. Γιατί 
έχει δίκιο; «Γιατί είναι ορθόδο¬ 
ξη». Δεν υπάρχει στο Διεθνές 
Δίκαιο καμία αρχή περί ορθοδο¬ 
ξίας. Το Διεθνές Δίκαιο λέει: 
«κάθε χώρα έχει τα σύνορά 
της». Και το φτιάξαν αυτό το 
Δίκαιο προωθημένο σ’ αυτές τις 
θέσεις μετά το Β' Παγκόσμιο 
Πόλεμο και μετά την εποχή της 
αποικιοκρατίας όπου ’ μπαίνε ο 
καθένας κι έπαιρνε ό,τι του άρε¬ 
σε. Και λέει η πρώτη αρχή στο 
Διεθνές Δίκαιο: τα σύνορα κάθε 
χώρας είναι απαραβίαστα, και 
δεν μπορεί κανείς να επεμβαίνει 
στα εσωτερικά της, ούτε με 
στρατό, ούτε πολιτικά. Αυτή 
την αρχή την κατεδάφισαν οι 
Σέρβοι. 

Η Ελλάδα είναι μαζί τους, 
λέγοντας ότι «σημασία έχει ότι 
είναι ορθόδοξοι και ότι απένα¬ 
ντι τους είναι οι μουσουλμάνοι, 
και οι Κροάτες που είναι καθο¬ 
λικοί. Σημασία έχει ότι, επειδή 
οι Βόσνιοι είναι Βόσνιοι, έχου¬ 
νε μια συγγένεια εθνολογική με 
τους Τούρκους, και η Σερβία 
φωνάζει «κάτω η Τουρκία», κι 
έχουμε και εμείς εχθρό την 
Τουρκία, πρέπει να ’ μαστέ με 
τους Σέρβους». Δε λένε ποιές 
είναι οι αρχές της συνύπαρξης 
των λαών και των κρατών. Δεν 
εξοργίζονται. Ίσα - ίσα, το 
βρίσκουν εντελώς φυσιολογικό 
να ’ναι με τους Σέρβους. 

Ακόμα λένε αυτοί που μιλάνε 
«ενάντια στον ιμπεριαλισμό», οι 
πολύ αριστεροί στα λόγια επει¬ 
δή η Σερβία τα ’χει βάλει με τη 
Δύση, επειδή τα ’χουν βάλει 
μαζί της οι Αμερικάνοι και οι 
Γερμανοί. «ΓΓ αοτό είμαι με 
τους Σέρβους». 

Αυτό είναι το τελευταίο επι¬ 
χείρημα. Και το πιο πονηρό, και 
πιάνει στον κόσμο. Ειδικά 
στους Έλληνες που ’χουν υπο¬ 
φέρει πολύ από τους Άγγλους, 
απ’ τους Αμερικάνους, απ’ τους 
Γερμανούς —και πολλοί λαοί 
της Ευρώπης έχουν υποφέρει 
στο παρελθόν. Αυτό είναι το 
τελευταίο επιχείρημα. 

Εμείς λέμε ότι δεν τα ’χει 
βάλει η Ευρώπη, η Αμερική και 
η Γερμανία με τη Σερβία επειδή 
είναι Σέρβοι, ούτε επειδή είναι 
άγιοι αυτοί. Τα ’χουν βάλει 
επειδή βλέπουν έναν πόλεμο μέ¬ 
σα στην καρδιά της Ευρώπης, 

Συνέχεια σε σελ. 6 

Φασισμός ή δημοκρατία; 

Πόλεμος ή ειρήνη; 

Εξαθλίωση ή στοιχειώδες βιοτικό επίπεδο για τους εργαζόμε¬ 
νους; 

Αυτά τα 3 μεγάλα ερωτήματα, βγαλμένα μέσα από την πολιτική 
και κοινωνική πραγματικότητα της χώρας, είναι σήμερα που 
ζητάνε την άμεση απάντησή τους. Κάθε πολιτική δύναμη, κάθε 
κοινωνικό κίνημα, κάθε άνθρωπος που ασχολείται με τα κοινά 
είναι υποχρεωμένος να απαντήσει με τον ένα ή τον άλλο τρόπο 
πάνω σ * αυτά, να καθορίσει την στάση του και την πραχτική του. 

Όσο οι δυνάμεις του φασισμού της πείνας και του πολέμου 
δυναμώνουν την επίθεσή τους ενάντια στον λαό, τόσο θα 
εκδηλώνεται και η οργανωμένη αντίσταση σ’ αυτές. Αυτή η 
πορεία της αντίστασης έχει ήδη αρχίσει. 

Δυο βασικά ιδεολογικά και πολιτικά ρεύματα, παρά τις όποιες 
αδυναμίες τους έδωσαν αυτόν τον αγώνα στο προηγούμενο 
διάστημα. 


Από τη μιά είναι δυνάμεις στο 
στρατόπεδο της επανάστασης 
που έστρεψαν το δόρυ της πολι¬ 
τικής τους παρέμβασης κόντρα 
στην σοβινιστική υστερία, που 
έκφρασαν την διεθνιστική τους 
αλληλεγγύη στον γειτονικό μα¬ 
κεδονικό λαό, που προσπάθη¬ 
σαν να σπάσουν την φασιστική 
σοβινιστική τρομοκρατία με τα 
όπλα της προκήρυξης, της αφί- 
σας, της διαδήλωσης και γνώρι¬ 
σαν γΓ αυτό τις διώξεις τις 
δίκες και τις καταδίκες. 

Από την άλλη είναι δυνάμεις 
του ριζοσπαστικού ευρωπαϊκού 
δημοκρατισμού και μια σειρά 
από προσωπικότητες της δημο¬ 
κρατικής διανόησης που αντι- 
στάθηκαν στον σοβινιστικό με- 
σαίωνα και γνώρισαν και αυτοί 
την κοινωνική απομόνωση, τις 
απειλές και ότι άλλο συνεπάγε¬ 
ται σήμερα ο τίτλος του «εθνο¬ 
προδότη». 

Θέλουμε όσο τίποτα άλλο την 
συντριβή των δυνάμεων του φα¬ 
σισμού και του πολέμου. Γνωρί- 

ζουμε καλά πως αυτό δεν μπορεί 
να γίνει χωρίς την ενότητα της 
εργατικής τάξης, χωρίς την ενό¬ 
τητα όλων όσων έχουν αντικει¬ 
μενικό ταξικό συμφέρον απ’ αυ¬ 
τό. 

Αυτή είναι η μοναδική αφετη¬ 
ρία, από την οποία ξεκινάμε, για 
να προτείνουμε σήμερα ένα μέ¬ 
τωπο όλων των δυνάμεων της 
.ειρήνης και της δημοκρατίας. 

Ένα μέτωπο που μπορεί να 
ξεκινήσει από τα τώρα κιόλας 
μέσα από την ενότητα δράσης 
όλων των δυνάμεων που έδωσαν 
την πάλη στη προηγούμενη πε¬ 
ρίοδο. 

Πριν λίγο ο σ. Ηλίας ανέλυσε 
ολοκληρωμένα την γενική μας 
πολιτική γραμμή, τις θέσεις μας 
για την κατάσταση στη χώρα 
και στα Βαλκάνια. Γνωρίζουμε 
πως σήμερα δεν μπορούμε να 
πετύχουμε μια κοινή δράση 
στηριγμένη σε μια τέτοια μάξι- 
μουμ πολιτική ενότητα. Όμως, 
δεν μπορεί να υπάρξει καμιά 
κοινή δράση αν αυτή δεν στηρί¬ 
ζεται έστω σε μια μίνιμουμ πολι¬ 
τική ενότητα, σε ένα μίνιμουμ 
πολιτικό πρόγραμμα. 

Εμείς έναν όρο βάζουμε σήμε¬ 
ρα· τον κοινό αγώνα ενάντια 


στον σοσιαλφασισμό και το φα¬ 
σισμό, ενάντια στην απειλή του 
πολέμου, ενάντια στο ξεζούμι- 
σμα της εργατικής τάξης και 
όλων των εργαζομένων. Ας δού¬ 
με συγκεκριμένα τι σημαίνει αυ¬ 
τό. 

Στο ζήτημα του σοσιαλφασι- 
σμού και του φασισμού 

Η ΟΑΚΚΕ είναι σταθερά από 
αρχειακή άποψη, τοποθετημένη 
υπέρ της προλεταριακής δημο¬ 
κρατίας. Όμως επειδή ο σο- 
σιαλφασισμός και ο φασισμός 
χτυπώντας τις αστικές ελευθε¬ 
ρίες σήμερα χτυπάνε πάνω απ' 
όλα τις πλατιές εργαζόμενες μά¬ 
ζες, υπερασπίζουμε μ’ όλες μας 
τις δυνάμεις αυτές τις αστικές 
ελευθερίες από τον σοσιαλφασι- 
σμό και το φασισμό. 

Από που απειλούνται σήμερα 
οι αστικές ελευθερίες; 

Ο σ. Ηλίας ανέλυσε την πηγή 
του επερχόμενου φασισμού. 

Αυτή είναι η πολιτική μας 
άποψη γΓ αυτό το ζήτημα και 
θα επιμείνουμε στην διάδοσή 
της και στην κατανόησή της. 

Στον αντίποδα της δικής μας 
άποψης, υπάρχει η αντίθετη α¬ 
κριβούς γραμμή η οποία τοποθε¬ 
τεί το κέντρο «της φασιστικο- 
ποίησης της ελληνικής κοινω¬ 
νίας» όπως λέγει στην ένταξη 
της Ελλάδας στο νέο δυτικό 
ιμπεριαλιστικό καταμερισμό ερ¬ 
γασίας, στο Μάαστριχ και στην 
δυτικόφιλη κυβέρνηση της Ν.Δ. 

Ας βάλουμε και τις δυο αυτές 
γραμμές να εξηγήσουν τα άμεσα 
ζωντανά πολιτικά καθήκοντα, 
που απορρέουν από την αντί¬ 
σταση που πρέπει να αναπτύ¬ 
ξουμε. 

Κάθε δημοκρατικός άνθρω¬ 
πος δεν μπορεί παρά να αναγνω¬ 
ρίσει πως ένα από τα μεγαλύτε¬ 
ρα προβλήματα σήμερα για την 
ίδια την ύπαρξη και αυτών ακό¬ 
μα των κλασικών αστικών ελευ¬ 
θεριών είναι η μετατροπή του 
ελληνικού κράτους σ’ ένα ορθό¬ 
δοξο θρησκευτικό κράτος. 

Ολάκερη η φιλοπόλεμη μεγα- 
λοϊδεάτικη προπαγάνδα που κα¬ 
θημερινά δηλητηριάζει τις συ¬ 
νειδήσεις της εργατικής τάξης, 
η φασιστική προπαγάνδα στο 
στρατό, η καταπίεση των εθνι¬ 
κών μειονοτήτων, το γτύπημα 


των ελευθεριών του λόγου και 
του τύπου, ο καθορισμός των 
διεθνών σχέσεων της χώρας, ο 
διαχωρισμός των πολιτών με τις 
νέες ταυτότητες, όλα περνάνε 
μέσα από την σταδιακή μετα¬ 
τροπή του κράτους σε «ορθόδο¬ 
ξο» κράτος. 

Το «Ελλάς - Ελλήνων - Χρι¬ 
στιανών» στην κυριολεξία ω- 
χρειά μπροστά στον μεγαλοϊδε- 
άτικο «ορθόδοξο» συσιαλφασι- 
σμό και φασισμό που απειλούν 
να σαρώσουν την χώρα. 

Ιίοιά είναι η πηγή αυτής της 

«ορθόδοξης» υστερίας και απει- 

λης; 

Ούτε το Μάαστριχ, ούτε η 
Δύση, ούτε η κυρίαρχη πολιτι¬ 
κή της κυβέρνησης της Ν.Δ. 
Είναι εδώ χαρακτηριστικό πως 
η κλασικές φασιστικές συμμο¬ 
ρίες τυπου «ελληνικού κόσμου» 
«Στόχου», «Χρυσής Αυγής», 
«Εθνικής Σταυροφορίας» ακόμα 
και ίο φασιστικό - σοβινιστικό 
ρεύμα της Ν.Δ. που εκφράζεται 
πολιτικά από τον Σαμαρά προ¬ 
παγανδίζουν ενάντια στην «α- 
ντι-ορθόδοξη» και «ανθελληνι¬ 
κή Δύση». 

Όμως είναι φανερό πως αϊ¬ 
τοί οι βρυκόλακες του παλιού 
φασισμού δεν θα μπορούσαν να 
αποτελέσουν απειλή για την ελ¬ 
ληνική κοινωνία αν δεν είχαν 
δίπλα τους έναν ισχυρότατο πο- 
λιτικό πόλο. 

Αυτός είναι ο σοσιαλφασι- 
σμός του μπλοκ της αντιπολί¬ 
τευσης, είναι ο ρώσικος σοσια- 
λιμπεριαλισμός, το ψευτοΚΚΕ, 
ο ηγετικός πυρήνας του ΠΑ- 
ΣΟΚ, ο ΣΥΝ. 

Τον λέμε σοσιαλφασισμό για¬ 
τί για χρόνια ολάκερα οι δυνά¬ 
μεις αυτές ανάπτυξαν μια σο- 
σιαλφασιστική δημαγωγία, στη¬ 
ρίχτηκαν στην κομματική και 
κρατική γραφειοκρατία, τον 
πραξικοπηματισμό και στον 
τραμπουκισμό της συνδικαλι¬ 
στικής τους γραφειοκρατίας μέ¬ 
σα στο εργατικό κίνημα, για να 
φτιάξουν ένα ισχυρό αντιδυτικό 
δήθεν αντικαπιταλιστικό ρεύμα 
μέσα στην αστική τάξη και στον 
λαό. 

Αυτό το ισχυρό σοσιαλφασι- 
στικό μπλοκ της Ανατολής φο¬ 
ράει σήμερα τον ορθόδοξο μαν¬ 
δύα, γίνεται το γόητρο της σοβι¬ 
νιστικής προπαγάνδας συσπει¬ 
ρώνει γύρω του όλο τον παλιό 
κλασικό φασισμό, και απειλεί 
από τα δεξιά τις αστικές ελευθε¬ 
ρίες, τον εργαζόμενο λαό και 
αυτή ακόμα την δυτικόφιλη α¬ 
στική τάξη. 

Από δω ακριβώς απορρέουν 
τα καθήκοντα της δημοκρατι¬ 
κής αντισοσιαλφασιστικής και 
αντιφασιστικής πάλης. 

Η πρόταση μας για την κοινή 
δράση σε αυτή την πάλη στηρί¬ 
ζεται στα πιο κάτω δημ(?κρατικά 
αιτήματα, που κατά την γνώμη 
μας κόβουν τον δρόμο στην 
φασιστική απειλή. 


1. Κοινός αγώνας ενάντια σ’ 
όλα τα μέτρα μετατροπής του 
κράτους σε ορθόδοξο θρη¬ 
σκευτικό κράτος. 

Πλήρης διαχωρισμός εκκλη¬ 
σίας - κράτους. 

Απόλυτη ελευθερία θρη¬ 
σκευτικής έκφρασης - Ανεξι- 
θρησκεία. 

Καμιά αναγραφή θρησκεύ¬ 
ματος στις νέες ταυτότητες. 

2. Κοινός αγώνας για την προ¬ 
στασία αυτής της ίδιας της 
ύπαρξης και των δικαιωμά¬ 
των των εθνικών μειονοτή¬ 
των και ιδιαίτερα της Σλαβο- 
μακεδόνικης και της Τούρκι- 
κης. 

3. Κοινός αγώνας για την υπε¬ 
ράσπιση των φαντάρων από 
την φασιστική καταπίεση 
και την σοβινιστική φιλοπό¬ 
λεμη προπαγάνδα μέσα στο 
στρατό. 

4. Κοινός αγώνας για την κατο¬ 
χύρωση του δικαιώματος του 
λόγου και του τύπου σε κάθε 
αντισοβινιστική - όιεθνιστι- 
κή φωνή που σήμερα γνωρί¬ 
ζει τις διώξεις, τις δίκες και 
τις καταδίκες. 

Υποστήριξη των διωκόμε¬ 


νων. 

Απαγόρευση στην νόμιμη 
λειτουργία των φασιστικών 
συμμοριών και εντύπων. 

5. Κοινός αγώνας για την ανα¬ 
τροπή της «ορθόδοξης» με- 
γαλοϊδεάτικης προπαγάνδας 
σ’ όλους τους τομείς της 
κοινωνικής και πολιτικής 

ζωής. 

Στο ζτήτημα του πολέμου 

Και εδώ θα δούμε πάλι τις δυο 
γραμμές για την πηγή του πολέ¬ 
μου. 

Σε ποιά όμως κατεύθυνση 
φτιάχνεται η πολεμική υστερία 
και που ετοιμάζουν τον λαό μας 
για να οδηγηθεί στη σφαγή; 

Δεν υπάρχει καμμιά αμφιβο¬ 
λία πως οι πολεμικές προετοιμα¬ 
σίες σήμερα γίνονται ενάντια 
στη Δύση, που όπως λέγουν 
είναι αντίθετη στα «Ελληνικά 
δίκαια» στο Μακεδονικό και 
στον υποτιθέμενο κίνδυνο που 
αποτελεί το λεγόμενο μουσουλ¬ 
μανικό τόξο, που πίσω του είναι 
η Τουρκία, δηλαδή και πάλι η 
Δύση. Αυτή είναι η κύρια κατεύ¬ 
θυνση της προπαγάνδας όλων 
των φιλοπόλεμων σοβινιστικών 
δυνάμεων της αστικής τάξης. 

Παραλλαγή αυτής της κατεύ¬ 
θυνσης είναι η προπαγάνδα δια¬ 
φόρων δυνάμεων μέσα στο έργα- 
τικό κίνημα και ευρύτερα που 
ανάγουν την έναρξη του πολέ¬ 
μου σε μια μελλοντική δυτική 
ιμπεριαλιστική επέμβαση στην 
πρώην Γιουγκοσλαβία και το 
ζήτημα της πάλης για την ειρή¬ 
νη στη μη συμμετοχή της Ελλά¬ 
δας σ’ αυτή την επέμβαση. 

Λέμε παραλλαγή ακριβώς για¬ 
τί και αυτή η θέση βάζει σαν 
κύρια πολιτική της αιχμή τον 
αντιδυτικισμό, σε πλήρη συγ¬ 


χορδία με το φασιστικό σοβινι¬ 
σμό και τον σοσιαλφασισμό, 
κλείνει τα μάτια στο γεγονός ότι 
ο πόλεμος στα Βαλκάνια έχει 
ξεκινήσει εδώ και δυο χρόνια 
περίπου. 

Κλείνει τα μάτια στο γεγονός 
πως η Ελλάδα έχει μπει πολιτι¬ 
κά σ’ αυτό τον πόλεμο, οικοδο- 
μεί μέρα με την μέρα ολο και πιο 
πολύ τον ελληνο - σέρβικο άξο¬ 
να, τον άξονα δηλαδή της αδι¬ 
κίας και της επίθεσης στα Βαλ¬ 
κάνια. 

Κλείνει τα μάτια στο /εγονος 
πως η Ελλάδα με την επιθετική 
της πολιτική στο μακεδονικό 
ανάγκασε τη Δύση να οδηγήσει 
σε υποχώρηση τη Δημοκρατία 
της Μακεδονίας ψτάνωντας στο 
κωμικοτραγικό πρωτάκουστο 
γεγονός, να είναι η Δημοκρατία 
αυτή μέλος του ΟΗΕ χοιρίς όνο¬ 
μα. 

Αν θέλουμε πραγματικά να 
παλαίψουμε για την ειρήνη δεν 
μπορούμε, στην καλύτερη περί¬ 
πτωση. να κυνηγάμε φαντάσμα¬ 
τα, και στη χειρότερη, να μπαί¬ 
νουμε μαχητικά στο μπλοκ των 
εμπρηστών ίου πολέμου. 

Δεν υπάρχει κανένα τμήμα 
της Ελληνικής αστικής τάξης 
που να καλεί τον δυτικό ιμπε¬ 
ριαλισμό σε επέμβαση ενάντια 
στους λαούς και τα έθνη της 
Βαλκανικής. 

Δεν υπάρχει καμμιά προπα¬ 
γάνδα που να ετοιμάζει τον λαό 
για να σφαχτεί στο πλευρό των 
δυτικών μας συμμάχων, για να 
εξασφαλίσουν αυτοί δήθεν αγο¬ 
ρές στον μεταξύ τους ανταγωνι¬ 
σμό για μια νέα κατανομή των 

σφαιρών επιροής. Ακόμα και 
αυτά τα δυτικόφιλα τμήματα της 
αστικής τάξης που εκφράζονται 
από την κυβέρνηση της Ν.Δ., 
ακόμα και αυτός ο Καραμανλής 
καλούν την Δύση να μην επέμ- 
βει στην πρώην Γιουγκοσλαβία. 
Το ίδιο οι φασιστικές συμμο¬ 
ρίες, το ίδιο τα κόμματα της 
αντιπολίτευσης, το ίδιο και με¬ 
ρικές δυνάμεις του αναφέρονται 
στο εργατικό κίνημα. 

Αυτή είναι η «εθνική αντιδυ- 
τική ενότητα» που κάτω από την 
ηγεμονία του σοσιαλφασιστι- 
κού μπλοκ ετοιμάζει τον πόλεμο 
στο ονόμα της ορθοδοξίας, του 
αλλυτρωτισμού και της Μεγά¬ 
λης ίδέας. 

Εδώ βρίσκεται η τρομαχτική 
δυσκολία της πάλης για την 
ειρήνη, αλλά και η ομορφιά 
ενός αγώνα, που έχει μέσα του 
το άνοιγμα της πιο πλατιάς λεω¬ 
φόρου για την συνολική ανα¬ 
τροπή της αστικής τάξης. 

Η πρότασή μας για κοινή 
δράση για την υπεράσπιση της 
ειρήνης στηρίζεται στα πιο κά¬ 
τω σημεία που κατά την άποψή 1 
μας εμποδίζουν την προπαρα- 
σκευή του πολέμου, αλλά και 
οικοδομούν τοικ όηου<: νια την 

Συνέχεια σε σελ. 5 

ανατροπή του, εάν αυτός ξεσπά¬ 


σει. 

1. Καταδίκη του ελληνοσερβι- 
κού άξονα και της στρατηγι¬ 
κής του «ορθόδοξου»» τόξου, 
σαν την δύναμη της αδικίας 
και της επίθεσης στα Βαλκά¬ 
νια. 

Αλληλεγγύη μ’ όλα τα μέ¬ 
σα στον ηρωικό βοσνιακό 
λαό που παλεύει για την ενό¬ 
τητα και την ανεξαρτησία 
της χώρα του, ενάντια στη 
σέρβικη φασιστική εισβολή 
και επέμβαση. 

2. Αναγνώριση της Δημοκρα¬ 
τίας της Μακεδονίας, μ * αυ¬ 
τό το όνομα, όπως το θέλει ο 
λαός της και χωρίς τον παρα¬ 
μικρό όρο. Υποστήριξη του 
δικαιώματος της αυτοδιάθε¬ 
σης όλων των εθνών της 
πρώην Γιουγκοσλαβίας. 

3. Ειρηνική διευθέτηση των 
διαφορών με την Τουρκία 
στην βάση των αρχών και 
των κανόνων του διεθνούς 
δικαίου. 

4. Ειρήνη και φιλία μ’ όλες τις 
γειτονικές χώρες στη βάση 
του απαραβίαστου των σημε¬ 
ρινών συνόρων, της εδαφι¬ 
κής ακεραιότητας και ανε¬ 


ξαρτησίας, της μη επέμβα¬ 
σης του ενός στις εσωτερικές 
υποθέσεις του άλλου ιδιαίτε¬ 
ρα σ’ ότι αφορά μειονοτικά 
ζητήματα, στη βάση της ισο¬ 
τιμίας και του αμοιβαίου ο¬ 
φέλους. 

5. Αντίσταση στους σημερι¬ 
νούς υπέρογκους πολεμικούς 
εξοπλισμούς, στην αύξηση 
της στρατιωτικής θητείας, 
στην φιλοπόλεμη προπαγάν¬ 
δα μέσα στο στρατό. 

Στο ζήτημα του ζεζουμίσματος 
της εργατικής τάξης και όλων 
των εργαζόμενων. 

Δεν μπορεί να υπάρξει καμμιά 
ενότητα της εργατικής τάξης, 
καμμιά αντίσταση από την με¬ 
ριά της στον σοσιαλφασισμό, 
τον φασισμό και στον πόλεμο 
εάν δεν χτυπηθεί η εξαθλίωση 
στην οποία έχουν ρίξει σήμερα 
το προλεταριάτο σε όλους τους 
τομείς. 

Ιδιαίτερα το βιομηχανικό 
προλεταριάτο υποφέρει με τα 
μεροκάματα της πείνας, πράγμα 
που οδηγεί στην εκμηδένιση 
κάθε ελεύθερου χρόνου με την 
υπερωρία, την διπλοβάρδια και 
την δεύτερη δουλειά. 

Από την μιά, το καθημερινό 
ανελέητο κυνήγι του μεροκάμα· 
του και από την άλλη η ανεργία 
οδηγούν ευρύτατα τμήματα της 
εργατικής τάξης στην πολιτι¬ 
στική εξαθλίωση, στην άρνηση 
της πολιτικής και συνδικαλιστι¬ 
κής δράσης, στην αδυναμία κά¬ 
θε σκέψης γύρω από τα μεγάλα 
ζητήματα που απασχολούν τον 
τόπο, 

Η οικονομική εξαθλίωση γεν¬ 
νάει την καθυστέρηση κι αυτή η 
καθυστέρηση είναι η βάση για 
το πέρασμα μέσα στους εργάτες 


Συνέχεια από σελ. 4 


και στους φτωχούς εργαζόμε¬ 
νους των σοβινιστικών και πο¬ 
λεμοκάπηλων συνθημάτων. 

ΓΓ αυτό καμμιά πάλη ενάντια 
στον φασισμό και τον πόλεμο 
δεν μπορεί να έχει στρατηγικό 
αποτέλεσμα αν δεν δεθεί με την 
πάλη για την στοιχειώδη βιοτι¬ 
κή άμυνα, για την ίδια την 
επιβίωση των εργαζομένων. 

Και σ’ αυτό το ζήτημα οι δυο 
γραμμές πάνε με κάθε συνέπεια. 

Η δήθεν αντικαπιταλιστική 
σοσιαλφασιστική δημαγωγία α¬ 
νάγει την εξαθλίωση των εργα¬ 
ζομένων στην φιλοδυτική κυ¬ 
βέρνηση της ΝΔ που ξεπουλάει 
δήθεν με τις ιδιωτικοποιήσεις 
την βιομηχανία, τις δημόσιες 
επιχειρήσεις και την ίδια τη 
χώρα στους ξένους δυτικούς. 

Ή που ξεπουλάει όπως λέγει 
το ΠΑΣΟΚ τον ελληνισμό και 
ετοιμάζεται να μικρύνει τη χώ¬ 
ρα. Όμως μια μικρή και πουλη¬ 
μένη χώρα δεν μπορεί να θρέψει 
τον λαό της. Αυτή την ωμή, 
χυδαία φασιστική προπαγάνδα 
αντιμετωπίζουν καθημερινά οι 
εργάτες, έτσι τους ετοιμάζουν 
για να γίνουν κρέας για τα κανό¬ 
νια τους. 

Εμείς ξέρουμε πως το ιδιαίτε¬ 
ρο χαρακτηριστικό της οικονο¬ 
μικής κρίσης στη χώρα, είναι 
ακριβώς η ίδια η επίθεση των 
δυνάμεων του φασισμού και του 

πολέμου, στον τομέα της οικο¬ 
νομίας. 

Το σοσιαλφασιστικό μπλοκ 
στηριγμένο στην τρομοκρατία 
της «Ι7Ν» στον παρασιτισμό 
της κρατικής γραφειοκρατικής 
αστικής τάξης και στην διαφθο¬ 
ρά της συνδικαλιστικής γρα¬ 
φειοκρατίας είναι αυτό που έχει 
την βασική ευθύνη για το χτύ¬ 
πημα της βιομηχανίας της χώ¬ 
ρας. Είναι αυτό που στα χρόνια 
της διακυβέρνησης του ΠΑΣΟΚ 
μέσα από τις περιβόητες κρατι¬ 
κοποιήσεις οδήγησε την βιομη¬ 
χανία στην κρίση και στη διά¬ 
λυση. Είναι αυτό που και σήμε¬ 
ρα εφαρμόζει διαλυτική πολιτι¬ 
κή, με την μέθοδο του 
οικονομικού σαμποτάζ κάθε εί¬ 
δους. 

Αλλά δεν είναι μόνο αυτό. 

Τα πολεμικά σχέδια της επέ- 
χτασης δεν μπορούν να στηρι¬ 
χτούν σε μια ιδιωτικοποιημένη 
οικονομία στα χέρια των ντό¬ 
πιων αστών ή του δυτικοευρω¬ 
παϊκού μονοπώλιου. Με άλλα 
λόγια ο ελληνικός σοβινισμός 
δεν μπορεί να μπει στον πόλεμο 
με ιδιωτικές τηλεπικοινωνίες, 
με ιδιωτική βαρειά βιομηχανία, 
με ιδιωτική ΔΕΗ. 

Ο πόλεμος απαιτεί υψηλού 
βαθμού συγκεντρωμένη κρατική 
βιομηχανία και εκεί θα βρει 
κανείς την ενότητα ανάμεσα 
στους ΠΑΣΟΚους συνδικαλι¬ 
στές ηγέτες του σωματείου των 
ναυπηγείων του Σκαραμαγκά 
και τους παλιοκαραβανάδες του 


«Στόχου»», όταν από κοινού φω¬ 
νάζουν: « Όχι στν ιδιωτικοποίη¬ 
ση, Κρατικό ναυπηγείο, για την 
εξυπηρέτηση της εθνικής άμυνας 
της χώρας!» 

Είναι δηλαδή άλλο πράγμα η 
πάλη ενάντια στο πέρασμα των 
μεγάλων βιομηχανικών μονά¬ 
δων στα χέρια του δυτικού μονο¬ 
πώλιου που θα πρέπει να δίνουν 
οι αντιιμπεριαλιστικές τάξεις 
και άλλη η πάλη ενάντια στην 
«ιδιωτικοποίηση»· που δίνουν 
σήμερα οι ρωσόδουλες και φα¬ 
σιστικές δυνάμεις. 

Από την άλλη μεριά, είναι 
στην συντριπτικά κύρια πλευρά 
το σοσιαλφασιστικό μπλοκ, που 
χτύπησε εσωτερικά το εργατικό 
κίνημα, που του στέρησε τον 
διεκδικητικό του χαρακτήρα, 
που προβοκάρισε με τις ψεύτι¬ 
κες απεργίες κάθε μορφή πραγ¬ 
ματικής απεργιακής διεκδίκη¬ 
σης, που τσάκισε την εργατική 
δημοκρατία μέσα στα συνδικάτα 
εφαρμόζοντας βία απέναντι σε 
πρωτοπόρους εργάτες, που προ¬ 
βοκάρισε συνολικά στο λαό το 
εργατικό κίνημα, εφαρμόζοντας 
πραξικοπηματικές μορφές πά¬ 
λης. 

Η πρότασή μας για κοινή 
δράση ενάντια στο ξεζούμισμα 
της εργατικής τάξης και όλων 
των εργαζομένων στηρίζεται 
στα πιο κάτω βασικά σημεία. 

1. Κοινός αγώνας για πραγμα¬ 
τικές αυξήσεις στο μεροκάματο 
και στο μισθό. Λεφτά για τους 
εργάτες και όχι για πολεμικούς 
εξοπλισμούς. 

2. Κοινός αγώνας ενάντια 
στην ανεργία. Όχι στο κλείσι¬ 
μο των εργοστασίων, επιδότηση 
των ανέργων, όχι στο ρουσφέτι 
και στις κομματικές προσλή¬ 
ψεις. 


3. Κοινός αγώνας για την 
επιβολή της εργατικής δημο¬ 
κρατίας στα συνδικάτα, ενάντια 
στην συνδικαλιστική γραφειο¬ 
κρατία, την κρατική παρέμβα¬ 
ση, τον πραξικοπηματισμό και 
τον σοσιαλφασισμό. 

Αγαπητοί φίλοι και σύντρο¬ 
φοι, ; · : 


Προσπαθήσαμε μέσα από την 
αντιπαράθεση των δυο γραμμών 
και από την οπτική γωνιά του 
κινήματος να δείξουμε πως τα 
που πρέπει να κατευθύνουμε τα 
κεντρικά πυρά της πάλης μας. 

Ταυτόχρονα προσπαθήσαμε 
να δώσουμε την συγκεκριμένη 
μορφή μέσα από σημεία πλα¬ 
τφόρμας στη βάση των οποίων 
εμείς καλούμε σε συγκεκριμένη 
ενότητα δράσης. 

Υπάρχουν φίλοι και σύντρο¬ 
φοι δυνάμεις ικανές να παλαί- 
ψουν και να δώσουν μια άλλη 
προοπτική, μια άλλη διέξοδο, 
να δώσουν αισιοδοξία και δύνα¬ 
μη στο λαό μας. 

Όλες αυτές οι δυνάμεις που 
αναφέραμε με τον ένα ή τον 
άλλο τρόπο στάθηκαν όρθιες 


στην σοβινιστική - φασιστική - 
φιλοπόλεμη λαίλαπα, έγραψε ο 
καθένας την δίκιά του μικρή 
ιστορία. 


Πέρα απ’ αυτό το γεγονός ότι 
οι δυνάμεις του σοσιαλφασι- 
σμού βγαίνουν μέσα από το πα¬ 
λιό στρατόπεδο της δημοκρα- * 
τίας και της προόδου καθορίζει 
το ότι ευρύτατες δημοκρατικές 
μάζες βρίσκονται εγκλωβισμέ¬ 
νες σ’ όλα τα κόμματα της 
αντιπολίτευσης. Αυτή είναι και 
μια από τις πιο μεγάλες αντιθέ¬ 
σεις που κρύβει μεσά της την 
συντριβή του φασισμού. Σ’ αυ- # 
τή τη βάση πρέπει να μιλήσου¬ 
με, πρέπει και μπορούμε να την 
κερδίσουμε στον αντιφασιστικό 
αγώνα. 

Νομίζουμε, πως οι ίδιες οι 
πολιτικές εξελίξεις επιβάλλουν 
το ποιοτικό και το ποσοτικό 
ανέβασμα αυτής της πάλης, το 
συντονισμό και την ενότητα πά¬ 
νω σε κοινές κατευθύνσεις. 

Η ΟΑΚΚΕ σεβόμενη τις ι¬ 
διαιτερότητες του καθένα, με 
βάση το ανοιχτό στυλ, την ισο¬ 
τιμία και την ειλικρίνεια, χωρίς 
να παραιτείται ούτε λεπτό από 


την αυτόνομη δράση της πήρε 
την πρωτοβουλία να προτείνει 
ένα μέτωπο δημοκρατίας και ει- 
ρήνης, ξεκινώντας από την ενό¬ 
τητα δράσης πάνω σε συγκεκρι¬ 
μένα ζητήματα. 

Αυτό απαιτεί η συγκεκριμένη 


πολιτική στιγμή, αυτό απαιτεί 
το συμφέρον του εργατικού κι¬ 
νήματος. 

Σύντροφοι και φίλοι 

Καθοριστικός παράγοντας 
για το δυνάμωμα του μετώπου 
της ειρήνης και της δημοκρα¬ 
τίας, για την μέχρι το τέλος 
αντίσταση στον φασισμό, στην 
πείνα και στον πόλεμο, είναι το 
ίδιο το δυνάμωμα της ΟΑΚΚΕ. 
Η οργάνωσή μας, είναι μια μα¬ 
χητική πολιτική οργάνωση της 
εργατικής τάξης. 

Η σκέψη της και η πολιτική 
της καθοδηγείται από τον Μαρ¬ 
ξισμό - Λενινισμό - Μαοϊσμό, 
διδασκόμαστε από τις μεγάλες 
επαναστατικές παραδόσεις στις 
προηγούμενες ταξικές αναμε¬ 
τρήσεις στη χώρα μας και και 
παγκόσμια. 

Δηλώνουμε πως είμαστε απο¬ 
φασισμένοι να πάμε μέχρι το 
τέλος αυτή την πάλη χωρίς να 
λογαριάσουμε κόπους και •θυ¬ 
σίες, να δώσουμε όλες μας τις 
δυνάμεις για την συντριβή των 
δυνάμεων του σοσιαλφασισμού 


του φασισμού και του πολέμου. 

Σας καλούμε να ενισχύσετε 
την οργάνωσή μας, να την δυνα¬ 
μώσετε με όλα τα μέσα. Να 
συσπειρωθούμε όλοι σε μια α¬ 
τσάλινη ιδεολογικοπολιτική 
γροθιά, με πίστη στις αστείρευ¬ 
τες δυνάμεις του λαού μας και 
στο δίκιο του αγώνα. 


ΝΕΑ ΑΝΑΤΟΛΗ 
15ημερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 
Κ. Λιακόπουλος 
Βερανζέρου 55 
Τη λ. 5241 .058 
Τ.Κ. 10437 

Συνέχεια από σελ. 3 

για τον οποίο φταίει αυτή η 
Σερβία. Και δεν τα ’χουν βάλει 
μόνο αυτοί, δεν τα 'χουν βάλει 
οι ιμπεριαλιστές, τα ’χει βάλει 
και όλος ο Τρίτος Κόσμος: όλες 
οι χώρες του Τρίτου Κόσμου 
είναι εναντίον της Σερβίας. Αυ¬ 
τά δεν τα γράφει ο ελληνικός, 
αλλά τα βλέπουμε σ’ όλο τον 
ξένο Τύπο. Η Ουγγαρία, η Βενε¬ 
ζουέλα, όλες οι ισλαμικές χώ¬ 
ρες, οι περισσότερες χώρες της 
Λατινικής Αμερικής, όλη η 
φτωχολογιά του πλανήτη, είτε 
σαν έθνος είτε σαν κράτος είτε 
σα λαός, καταδικάζουν τη Σερ¬ 
βία. Οι μόνοι σταθεροί υπερα¬ 
σπιστές της είμαστ’ εμείς. Εδώ, 
η Ελλάδα. Συμφωνούν 4 κόμμα¬ 
τά. Και νομίζουν πολλοί ότι 
αυτή είναι η αλήθεια του θεού. 
Τέσσερα κόμματα συμφωνούν 
όμως εναντίον όλης της ανθρω¬ 
πότητας. Ποιος έχει δίκιο; Δενέ- 
χουν δίκιο. Και εξήγησα γιατί 
δεν έχουν δίκιο. 

Πριν προχωρήσω στο Μακε¬ 
δονικό. Εμείς λέμε ότι δεν είναι 
η Δύση που τα κάνε όλ’ αυτά, 
που ήθελε να «φάει» τη Σερβία, 
επειδή είναι κακιά, επειδή μισεί 
του Σέρβους ορθόδοξους, που 
είναι σύμμαχοι των Ελλήνων 
ορθόδοξων, οι οποίοι είναι ε¬ 
χθροί των Τούρκων, και η Τουρ¬ 
κία είναι με την Αμερική κι όλ' 
αυτά. Εμείς λέμε ότι αυτά τα 
' κάνε η Σερβία γιατί πίσω της 
είναι η Ρωσία. 

Δεν κάνει η Δύση την ανωμα¬ 
λία στα Βαλκάνια, που λένε 
όλοι οι υπερασπιστές της Σερ¬ 
βίας, την κάνει η Ανατολή και 
συγκεκριμένα η Ρωσία. Αυτή 
είναι η θέση μας, η οποία βε¬ 
βαίως είναι, κατά κάποιο τρόπο, 
πρωτοφανής. Και σεβόμαστε 
κάθε δυσπιστία και καχυποψία 
γΓ αυτή τη θέση. Και υπάρ¬ 
χουν, πράγματι, πολλοί καλοί 
άνθρωποι, οι οποίοι λένε: «Που 
τη βρήκατε αυτή τη θέση; Αυτοί 
διαλύθηκαν. Ο λαός πεινάει, ή¬ 
ταν μια πανίσχυρη ΕΣΣΔ, και 
έγινε χίλια κομμάτια. Αυτή δεν 
μπορεί να θρέψει το λαό της, 
κάνει διεθνή πολιτική, και μάλι¬ 
στα επεμβαίνει στα Βαλκάνια 
και ζητάει ηγεμονία; Που το 
βρήκατε αυτό;» Αυτό μας το 
λένε οι εχθροί, μας το λένε κι οι 
φίλοι. ΓΓ αυτό θα μιλήσουμε 
για τη Ρωσσία,γΓ αυτό κι η 
αφίσα μας μιλάει για τη στρατη¬ 
γική της Ρωσίας στα Βαλκάνια. 

Έχει διαλυθεί η Σοβιετική 
Ένωση, λέμε εμείς, αλλά δεν 
έχει διαλυθεί η Ρωσία. Η Σοβιε¬ 
τική Ένωση είναι κάτι αντί¬ 
στοιχο μ* αυτό που είπαμε πριν 
για τη Γιουγκοσλαβία. Πολλά 
έθνη ενώθηκαν μετά το 1917, 
μετά τον Α ' παγκόσμιο πόλεμο. 
Υπήρχε μια εξαιρετικά ισχυρή 
και φωτισμένη τάξη στη Ρωσία, 
το ρωσικό προλεταριάτο, που 
’χε χτυπήσει τον πόλεμο και το 
φασισμό του τσαρισμού. Αυτή 
μάζεψε όλα τα έθνη που κατα¬ 
πιέζονταν από τη Ρωσία και 
τους είπε: «Φτιάχνουμ’ ένα με¬ 
γάλο κράτος, με τις αρχές, του 
αμοιβαίου σεβασμού κτλ. σ\α. 
τα έθνη και τα κράτη που έχουν 
αντίστοιχο δραστήριο επανα¬ 
στατικό προλεταριάτο, εργατι¬ 
κή τάξη κι επαναστατική αγρο¬ 
τιά; Να φτιάξουμ’ ένα κράτος, 
να στήσουμ’ ένα νέο κοινωνικό 
σύστημα, χωρίς πολέμους και 
διαχωρισμούς, ένα σοσιαλιστι¬ 


κό σοβιετικό κράτος;». Συμφώ¬ 
νησαν, κάθησαν πάλι στα τρα¬ 
πέζια και έκαναν ό,τι είπαμε 
πριν για τους Γιουγκοσλάβους. 
Άλλωστε αυτοί οι τελευταίοι 
από κει το πήραν. Ανεξάρτητα 
από την εξέλιξη, που είχε μετά η 
Σοβιετική Ένωση, χώρισαν το 
έδαφος: και σχηματίστηκαν τα 
αντίστοιχα εθνικά κράτη. Καζά- 
κοι, Τατζίκοι Ουκρανοί, Γεωρ¬ 
γιανοί, Λευκορώσοι. Τέτοια 
κράτη είχαν. Έχουν την κυβέρ¬ 
νησή τους, έχουν το κομμουνι¬ 
στικό τους κόμμα, έχουν το σχε¬ 
δίασμά τους, κι όποτε θέλουν, 
μπορούσανγσύμφωνα με την αρ¬ 
χή που καθιέρωσε ο Λένιν, να 
αποχωρήσουν. Έτσι ενώθηκαν. 
Όμως στη συνέχεια η Ρωσία 
έπαψε να είναι σοσιαλιστική 
έγινε ιμπεριαλιστική και άρχισε 
να καταπιέζει όλα τα άλλα έθνη 
που πάλευαν σε συνθήκες διχτα- 
τορίας για το δικαίωμα του απο¬ 
χωρισμού. 


Μήπως όμως πραγματικά σή¬ 
μερα βρισκόμαστε μπροστά στο 
φαινόμενο να χωρίζουν φιλικά; 
Και λέει κανείς «εξαιρετικό! Ει>- 
γενέστατη αυτή η Ρωσσία του 
Γέλτσιν και του Γκορμπατσόφ 
που τους άφησε να φύγουν». Δεν 
τους άφησε να φύγουν. Τους 
έδωσε την εντύπωση ότι τους 
άφησε να φύγουν. Και μερικοί 

μαλιστα που την πήρανε πο/,υ 
στα σοβαρά την ανεξαρτησία 
τους αυτή μπλέξανε σε άσχη¬ 
μους πολέμους. 

Στο Τατζικιστάν οι Ρώσοι 
σφάξανε πριν από 2 μήνες 60 
χιλ. κόσμο. Τους κατασφάξανε 
γιατί κάνανε μια κυβέρνηση που 
δεν ήταν της αρεσκείας του 
Κρεμλίνου, της Ρωσίας του Γέλ- 
τσιν, μια κυβέρνηση ισλαμι- 
στών και δημοκρατών, ισλαμο- 
δημοκρατική κυβέρνηση. Και 
τους κυνηγήσανε σ’ όλη τη 
χώρα: αναγκάστηκαν να φύγουν 


στο Αφγανιστάν. 

Στο Ουζμπεκιστάν έγινε μια 
αντιπολίτευση, την έχωσαν όλη 
φυλακή, βάλαν ένα δικό τους. 

Στο Καζαχστάν, ήδη από την 
περίοδο της «περεστρόικα» έβα¬ 
λαν έναν άνθρωπο ονόματι Να- 
ζαρμπάγεφ, γραμματέα του κόμ¬ 
ματος και αρχηγό της χώρας, ο 
οποίος ορκίζεται πάντα στο ό¬ 
νομα της Ρωσίας και του Γέλ- 
τσιν και τον ακολουθεί σ’ όλη 
του τη διεθνή πολιτική. 

Η Γεωργία πήγε να ξεφύγει. Ο 
λαός έβγαλε πρόεδρο τον Γκαμ- 
σαχουρντίγια. Αυτός είπε «ανε¬ 
ξαρτησία» και οι Ρώσοι του 
είπαν: «Φέρε ένα κομμάτι, την 
Οσσετία, είναι δικό μας*Του 
κάνανε πόλεμο, τον έριξαν και 
βάλαν ένα δικό τους, το Σεβαρ- 
ντνάτζε. 

Στο Αζερμπαϊτζάν, που ήταν 
ίσως το πιο δραστήριο απ’ όλα 
κάνανε την εξής δουλειά: Βάλα¬ 
νε τους Αρμενίους να ζητήσουν 
ένα «κομματάκι» που είχε μέσα 
του το Αζερμπαϊτζάν, που λέγε¬ 
ται Ναγκόρνο Καραμπάχ Που 
ζούσαν Αρμένιοι και είχανε πά¬ 
ρει αυτονομία από παλιά, από 
την εποχή του Στάλιν συγκεκρι¬ 
μένα, και ζούσαν αρμονικά με 
τους Αζέρους. Ξεσηκώσανε οι 
Αρμένιοι, επί εποχής Γκορμπα¬ 
τσόφ, και μάλιστα και η δημο¬ 
κρατική αντιπολίτευση της Αρ¬ 
μενίας, ένα κίνημα να πάρουν το 
Ναγκόρνο Καραμπάχ να το ενώ¬ 
σουν με την Αρμενία. «Μα πως 


να το ενώσετε, αφού η χώρα σας 
είναι εδώ και το Ναγκόρνο Κα¬ 
ραμπάχ είναι μέσα στο Αζερ- 
μπαϊτζάν;»Και δεν είναι κράτος 
το Ναγκόρνο Καραμπάχ, ν’ α¬ 
νήκει όπως είπα πριν σ’ αυτά 
που ενώθηκαν με τη θέλησή 
τους. Δεν είχε το δικαίωμα του 
ελεύθερου αποχωρισμού. Δεν υ¬ 
πήρξε καμιά τέτοια συμφωνία. 
«Όχι», λένε οι Αρμένιοι, «το 
θέλουμε δικό μας». Αρχισαν πό¬ 
λεμο, με τη βοήθεια της Ρωσίας, 
και τώρα το Αζερμπαϊτζάν σπα- 
ράσσεται από έναν παρατεταμέ- 
νο πόλεμο που δεν ξέρουμε που 
θα καταλήξει. Μ ’ αυτό τον τρό¬ 
πο βάλαν και την Αρμενία στο 
χέρι, γιατί μόνο μέσα απ’ τους 
Ρώσους παίρνει όπλα και πολι¬ 
τική διεθνή στήριξη. 

Η Ουκρανία; Μεγάλη η Ου¬ 
κρανία, 50 εκατ. Έφυγε η Ου¬ 
κρανία, αλλά έχει ένα πρόβλη¬ 
μα: δεν μπορεί να είναι ανεξάρ- · 
τητη από τη Ρωσσία για να 
ελέγξει τα όπλα που έχει στο 
έδαφόιτης, ιδιαίτερα το στόλο 
της Βαλτικής. Δεν μπορεί να 
ελέγχει το στόλο της Βαλτικής. 
Της είπαν οι Ρώσοι: «αν θέλεις 
να ελέγχεις το στόλο της Βαλτι¬ 
κής, που ναι στο βάθος δικός 
μας στόλος, θα σου πάρουμε την 
Κριμαία, ένα κομμάτι της Ου¬ 
κρανίας, γιατί εκεί οι περισσό¬ 
τεροι που ζουν είναι Ρώσοι». 
Δεν υπήρχε καμιά συμφωνία η 
Κριμαία να έχει το δικαίωμα του 
χωρισμού, ούτε ήταν ένα ξεχω¬ 
ριστό κράτος μέσα στην Ουκρα¬ 
νία. Το «ανακάλυψαν» οι Ρώσοι 
αυτό και τους κρατάνε έτσι τους 
Ουκρανούς. Και το δεύτερο με 
το οποίο τους κρατάνε είναι ότι 
ο ουκρανικός στρατός είναι ε¬ 
ξαρτημένος σε ανταλλακτικά 
από τη Ρωσία. 

Μένουνε οι Βαλτικές. Οι Βαλ¬ 
τικές κάναν ένα μεγάλο, παλλαϊ¬ 
κό αιματηρό αγώνα για χρόνια, 
ενάντια στη ρωσική καταπίεση. 
Και είπανε «φεύγουμε και μεις* 
«Γεια σας, κύριοι». Τους λέει ο 
Γκορμπατσόφ, αφού τους έσφα¬ 
ξε «λίγο» στην αρχή. Τώρα ό¬ 
μως ο Γέλτσιν τους λέει: «Το 
στρατό που έχουμε μέσα στις 
Βαλτικές δε θα τον πάρουμε, 
γιατί έχουμε Ρώσους μέσα στις 
Βαλτικές. Κι αυτοί οι Ρώσοι 
έχουν τα δικαιώματα τους, και 
ίσως αποχτήσουν και το δικαίω¬ 
μα της αυτονομίας, και ίσως 
θέλουνε να σας κόψουνε φέτες. 
ΓΓ αυτό λοιπόν, αν θέλετε να 
φύγει ο ρώσικος στρατός, μη 
μου πολυαντιμιλάτε. Γιατί θα 
χρησιμοποιήσω τη ρώσικη 
μειονότητα». 

Με λίγα λόγια, αυτό που φαί¬ 
νεται σα διάλυση της Σοβιετι¬ 
κής Ένωσης, είναι στην πραγ¬ 
ματικότητα ισχυροποίηση της 
Ρωσίας μέσα στην ΕΣΣΔ. Μέσα 
στο Κρεμλίνο υπήρχε ο πρόε¬ 
δρος του ΚΚ, ο οποίος ήτανε, ας 
πούμε, ο Ρώσος Γκορμπατσόφ, 
αλλά πολλά στελέχη του κεντρι¬ 
κού μηχανισμού της ΕΣΣΔ, ή¬ 
ταν απ’ όλες τις εθνότητες, δεν 
τους ελέγχαν εντελώς μ’ αυτόν 
τον τρόπο οι Ρώσοι. Δεν μπο¬ 
ρούσαν να τους σύρουν σ ’ έναν 
πόλεμο, π.χ. ο οποίος θα ικανο¬ 
ποιούσε μόνο τα ρώσικα σχέδια. 

Μ’ αυτόν τον τρόπο ξεχωρί¬ 
σανε οι Ρώσοι, φτιάξανε τη Ρω¬ 
σία τους κι εξασφάλισαν μέσα 
από την πανίσχυρη στρατιωτική 
τους μηχανή τους πολιτικούς 


τους δεσμούς και τη γερή τους, 
πολύ πιο γερή οικονομία από 
την περιφέρεια, την απόλυτη 
ηγεμονία στου χώρο της πρώην 
ΕΣΣΔ. Αναδείχθηκε μέσα από 
τη διάλυση της Σοβιετικής Έ¬ 
νωσης η συγκρότηση της Ρω¬ 
σίας. Δεν έχουμε διάλυση, αλλά 
συγκρότηση της Ρωσίας στην 
πρώην Σοβιετική Ένωση. Και, 
βεβαίως, αυτό το πράγμα δεν θα 
μπορούσαν να το πετύχουν αν 
δεν τους έδινε ένα χρόνο(για όλα 
αυτά που γίνονται τα 6 τελευ¬ 
ταία χρόνια,ατα κοσμοϊστορικά 
φαινόμενα>^αν δεν τους έδινε 
χρόνο η Αμερική και η Ευρώπη. 
Δε θα μπορούσανε δηλαδή με το 

παλιό πρόσωπο του φιλοπόλε¬ 
μου, του φασίστα, να εξασφαλί¬ 
σουν το χρόνο και την άνεση 
που θέλανε γΓ αυτά που σας 
περιέγραψα. 

Έτσι, λοιπόν, η Ρωσία γεν¬ 
νήθηκε μέσα από την ΕΣΣΔ σαν 
«δυτικόφιλη» χώρα. Παίξαν ένα 
παιχνίδι: η παλιά γραφειοκρα- 
τία,ένα κομμάτι της, ντύθηκε τα 
ρούχα του δημοκράτη δυτικόφι¬ 
λου, της φιλελεύθερης οικονο¬ 
μίας, και εμφανίστηκε στα μάτια 
της Δύσης λέγοντας «θέλω να 
υπάρξω σαν Δύση, εγώ η Ρωσία. 
Βοηθήστε με, και μη μιλάτε 
καθόλου όταν θα πάρω τα πυρη¬ 
νικά από τους Ουκρανούς, από 
τους Λευκορώσους και τους Κα- 
ζάκους, όταν θα πάρω το Κε¬ 
ντρικό Ταμείο, όταν θα πάρω τη 
θέση τους σαν διάδοχος της 
Σοβιετικής Ένωσης, μόνο εγώ 
στον ΟΗΕ —η Ρωσία και όχι 
όλοι οι άλλοι—, εγώ θα πάω στο 
Μεσανατολικό συμπρόεδρος 
της Αμερικής και όχι όλοι οι 
άλλοι. Εν πάσει περιπτώσει, 
φροντίστε να γίνω ο κληρονό¬ 
μος όλου του πλούτου, της πολι¬ 
τικής επιρροής και της στρατιω¬ 
τικής ισχύος της παλιάς Σοβιε¬ 
τικής Ένωσης ενάντια σ’ αυ¬ 
τούς τους καθυστερημένους 
τριτοκοσμικούς της περιφέρειάς 
μου: τους Τατζίκους, τους ισλα- 
μιστές κτλ». 

Ευχαρίστως η Δύση, οι ιμπε¬ 
ριαλιστές, που δε σέβονται κα¬ 
θόλου τους λαούς και τα δικαιώ- 
ματά τους, καθόλου τις ανάγκες 
τους για ανεξαρτησία, που το 
μόνο που ενδιαφέρονται είναι 
μια Ρωσία ακίνδυνη για να μπο¬ 
ρούν να κάνουν τις μπίζνες τους, 
της είπαν: «Είσαι ελεύθερη. 
Στην περιφέρειά σου κάνε ό,τι 
θές». 

ΓΓ αυτό παίρνει ο Γέλτσιν 
αυτή τη δυτική μορφή. Κι ενώ 
παίρνει αυτή τη δυτική μορφή, 
φτιάχνουν οι ίδιοι άνθρωποι, η 
ίδια η κλίκα, η παλιά,η στρατο- 
κρατική του Κρεμλίνου, φτιά¬ 
χνουνε ένα πολιτικό σχηματι¬ 
σμό από τους παλιούς «δήθεν 
κομμουνιστές» της μπρεζνιεφι- 
κής περιόδου, της εποχής της 
Σοβιετικής Ένωσης, της επο¬ 
χής του ψυχρού πολέμου, και 
τους ενώνουνε μ ’ αυτούς που 
φωνάζουν «ζήτω η μεγάλη Ρω¬ 
σία» και «ζήτω η ορθοδοξία». 

Έχουμε τις διαδηλώσεις της 
Μόσχας ενάντια στη Δύση τον 
τελευταίο καιρό, από «κομμου¬ 
νιστές» —θα πούμε τι είδους 
είναι αυτοί οι κομμουνιστές—, 
από σοβινιστές Ρώσους («ζήτω 
η μεγάλη Ρωσία») και από παπά¬ 
δες ορθόδοξους κτλ. Έχω εδώ 
ένα σύνθημα που διάβασα προ¬ 
χθές στη γαλλική ΜοικΙε* ίο 


δεύτερο σύνθημα μιας διαδήλω¬ 
σης όπου συγκρούστηκαν με 
τους αστυνομικούς του Γέλτσιν 
οι λεγόμενοι επαναστάτες, Το 
δεύτερο σύνθημα αυτών των «ε¬ 
παναστατών» ήταν: «Ζήτω η α¬ 
νίκητη ένωση του στρατού και 
της εκκλησίας». Αυτό είναι το 
«επαναστατικό» σύνθημα της 
«κομμουνιστικό» - ορθοδοξο - 
σοβινιστικής αντιπολίτευσης 
στη Ρωσία, που είναι η αληθινή 
Ρωσία. Είναι η Ρωσία που ετοι¬ 
μάζει τον πόλεμο, που συνεχίζει 
να ετοιμάζει τον πόλεμο όπως ή 
παλιά Σοβιετική Ένωση. 

Μιλάμε για παλιά Σοβιετική 
Ένωση. Η παλιά κόκκινη Ρω¬ 
σία που αγάπησαν οι λαοί έπαψε 
από ένα σημείο και πέρα να 
υπάρχει σαν τέτοια. Αστοί μέσα 
από το Κομμουνιστικό Κόμμα, 
με κόκκινες σημαίες, γραφειο¬ 
κράτες, εκμεταλλευτές του λα¬ 
ού, ήρθαν στην εξουσία. Συνέχι¬ 
σαν να κρατάνε τις κόκκινες 
σημαίες, συγκέντρωσαν στα χέ¬ 
ρια τους την οικονομία του κρά¬ 
τους, γίναν ιδιοκτήτες —χίλιοι - 
δέκα χιλιάδες γραφειοκράτες 
μεγαλοαστοί— της κρατικής οι¬ 
κονομίας, κι άρχισαν να φέρο¬ 
νται στον κόσμο σαν ιμπεριαλι¬ 
στές - επιθετιστές. Και τι είπανε 
τότε; Είπαν το εξής: «Εμείς εί¬ 
μαστε καινούριοι μέσα στον ι¬ 
μπεριαλιστικό κόσμο. Εμείς, οι 
πρώην κομμουνιστές (αν και δεν 
έπαψαν να λένε μέχρι τέλους ότι 
είναι κομμουνιστές, για να μπο¬ 
ρούν να καθησυχάζουν το ρώσι- 
κο λαό) δεν μπορούμε να εξου¬ 
δετερώσουμε τους άλλους, τους 
Αμερικάνους τους Ευρωπαίους 
και τους Γιαπωνέζους, με την 
τέλεια τεχνολογία, με την εξα¬ 
γωγή του κεφάλαιου, με τους 
οικονομικούς και πολιτικούς δε¬ 
σμούς τους σ’ όλες τις χώρες. 
Δεν μπορούμε να κυριαρχήσου¬ 
με οικονομικά και να σταθούμε 
σαν ιμπεριαλιστές παλιού τύ¬ 
που». Κι ακολουθήσανε το δρό¬ 
μο της Ιαπωνίας και της Γερμα¬ 
νίας πριν από το Β' παγκόσμιο 
πόλεμο: το δρόμο του να φτιά¬ 
ξουν μια ισχυρή στρατιωτική 
μηχανή. Όλα τα λεφτά της 
Σοβιετικής Ένωσης πήγαν στα 
όπλα. Τώρα βγαίνει ότι το 80% 
της ρώσικης οικονομίας είναι 
στρατιωτική οικονομία. 

Ετοιμάζαν λοιπόν πόλεμο, 
και ο πρώτος που βγήκε και το 
είπε αυτό ήταν ο Μάο Τσε Τουν- 
γκ στην Κίνα. Κι αυτή την 
ανάλυση την ακολουθήσαμε ε¬ 
μείς και τ·νί είδαμε που πηγαίνοον 
σήμερα. Κι έτσι τους «συλλάβα- 
με» ότι δεν κάναν στ’ αλήθεια 
μια δημοκρατική αλλαγή στη 
Ρωσία. Πήραν απλώς αυτή τη 
μηχανή σαν ΕΣΣΔ και την κάνα¬ 
νε Ρωσία. Παίρνουν δυτικόφιλο 
«ειρηνικό» πρόσωπο, για να 
κλείσουν τη «δουλειά» στην πε- 
ριφέρειά τους και να φτιάξουν 
και «δουλειές» στα Βαλκάνια. 

Ποιες «δουλειές» στα Βαλκά¬ 
νια; 


Η ΣΤΡΑΤΗΓΙΚΗ ΤΟΥ 
ΟΡΘΟΔΟΞΟΥ ΤΟΞΟΥ 
ΣΤΟ ΒΟΣΝΙΑΚΟ 

θέλουν να φτιάξουν ένα μέτω¬ 
πο στα Βαλκάνια. Δεν μπορού¬ 
σαν παλιά. Η Γιουγκοσλαβία 
ήταν σε μεγάλη αντίθεση με τη 

Συνέχεια σε σελ. 7 

Συνέχεια από σελ. 6 

Ρωσία, με την ΕΣΙΔ. Η Ρουμα¬ 
νία του Τσαουσέσκου ήταν αντί¬ 
θετη. Η Ελλάδα ήταν αντιτούρ- 
κικη. αλλά ήταν και φιλοδυτι¬ 
κή. Μόνο η Βουλγαρία ήταν 
δίκιά τους, με νεοαποικιακή ε¬ 
ξάρτηση. Όλοι οι άλλοι τους 
ξεφευγαν. 

Ξεκινάνε, λοιπόν, με τη Ρου¬ 
μανία. Και στη «γλυκιάΡπερίο- 
δο της περεστρόικα κάνουν ένα 
πραξικόπημα με φιλορώσους. 
μ' επικεφαλής τον Ιλιέσκου, 
ενάντια στον Τσαουσέσκου, ο 
οποίος ήταν μεν φασίστας, αλλά 
δεν είχε φιλορώσικη κατεύθυν¬ 
ση μέσα στο Σύμφωνο της Βαρ¬ 
σοβίας. Τ ον ρίχνουν με τη βοή¬ 
θεια της Ευρώπης και της Αμε¬ 
ρικής. και στο τέλος ρίχνουν 
και τους φιλοδυτικούς με τους 
οποίους είχαν ανέβει στην εξου¬ 
σία με εκπρόσωπο τον Ρομάν, 
που έπεσε με κάτι εργατικές, 
λεγόμενες, διαδηλώσεις πριν 
από ένα χρόνο. Κι έμεινε ο 
Ιλιέσκου, η ρώσικη πολιτική 
στη Ρουμανία. Η αντίσταση των 
Βαλκανίων στην Ρωσία, η πιο 
κοντινή χώρα αντίστασης, η 
Ρουμανία, βρίσκεται σήμερα 
υπό ρώσικη κηδεμονία. 

Ί ο δεύτερο βήμα ήταν η Σερ¬ 
βία. Το 1985 πρόβαλε ένα σχέ¬ 
διο η Ακαδημία Επιστημών του 
Βελιγραδιού, πολύ πριν ξεκινή¬ 
σουν τα επεισόδια που σας ανέ¬ 
φερα πριν, και βγάλανε ένα χάρ¬ 
τη της Μεγάλης Σερβίας. Το 
1987 πάει ο Γκορμπατσόφ, μιλά¬ 
ει στους Σέρβους και τους δίνει 
αεροπλάνα. Τότε ακριβώς που 
ήρθε ο Μιλόσεβιτς και άρχισε 
να μιλάει για τη Μεγάλη Σερβία 
και να προετοιμάζεται για τον 
πόλεμο. Βγαίνουν συνθήματα — 
θα τα βρείτε στο βιβλίο του 

Χατ^ηπροδρομίδη-συνθήματα 

των Σέρβων σοβινιστών «Ζήτω 
η Ρωσία». Εμφανίζεται και μια 
φιλορώσικη αντιπολίτευση - 
σήμερα είναι αντιπολίτευση στο 
Μιλόσεβιτς, αλλά αυτοί πρωτο- 
ρίξαν την κουβέντα της Μεγά¬ 
λης Σερβίας, ένας Ντράσκοβιτς 
κι ο σημερινός πρόεδρος, ο 
Τσόσιτς. της Γιουγκοσλαβίας - 
εμφανίζεται ανοικτά με τη γραμ¬ 
μή: «Ορθοδοξία - συμμαχία με 
τη Ρωσία». Δηαλδή, τι κάνει η 
Ρωσία; «Ξύνει» τις διαθέσεις 
του σέρβικου εθνικισμού. Είναι 
σαν τον παλιάνθρωπο, σαν τον 
ασφαλίτη, που ψάχνει να βρει 
τις αδυναμίες των ανθρώπων για 
να τους χρησιμοποιήσει. «Εσύ 
τι θες; Ναρκωτικά; Καθάρισε 
τον τάδε. Εσύ τι είσαι; Φιλάργυ- 
Ρ°ζ} Λεφτά. Μί^,ες. Εσύ τι είσαι; 
Εκλυτος; Όργια». Βρίσκουν 
την αδύνατη πλευρά του σέρβι¬ 
κου έθνους, την αρρώστια του, 
τον παλιό κρυμμένο του εθνικι¬ 
σμό του, το σοβινιστιμό του , το 
μεγαλοσερβισμό του, και του 
λένε. «Εδώ είμαστε εμείς. Τρά¬ 
βαΚαι η Σερβία αλλάζει για 
πρώτη φορά μετά το Β' παγκό¬ 
σμιο πόλεμο τα «ύνορα της Ευ¬ 
ρώπης. Αυτό ήταν το σχέδιο. 

Και κέρδισαν τη Σερβία. ΓΓαυ- 
τό ο Γέλτσιν. όταν γίνεται *ρόε- 
δρος«στέφεται*από τον Αλέξιο, 
τον πατριάρχη της Ρωσίας. Το 
καταλαβαίνει αυτό η Ρωσία: 
«Ρουμάνοι; Ορθόδοξοι. Σερβία; 
Ορθόδοξοι. Έλλην*.;, Ορθόδο¬ 
ξοι. Σλάβοι Μακεδό'-ες; Ορθό¬ 
δοξοι. Βούλγαροι; Ορθόδοξοι. 


Ρωσία; Ορθόδοξοι. Ουκρανία; 
Ορθόδοξοι. Να το!» 

Αυτή είναι ωραία πολιτική: 
Ορθοδοξία, και ξύνουμε τις 
πληγές κάθε χώρας. 

Έτσι σπρώξαν τη Σερβία 
στην τροχιά τους. Και βεβαίως 
δεν την εγκατέλειψαν. Η Σερβία 
θα είχε συντρίβει, εάν δεν είχε 
αποπίσω της τη ρώσικη υποστή¬ 
ριξη. Πως; Όταν οι Ευρωπαίοι 
είπαν «να τους χτυπήσουμε», 
από την αρχή κιόλας, απ’ την 
Κροατία, εμφανίζεται ο Γκορ¬ 
μπατσόφ και λέει «Όχι, δε θα 
χτυπήσει κανείς. Είναι εσωτερι¬ 
κή υπόθεση των Γιουγκοσλά¬ 
βων». Όταν ξαναέρχονται με 
τον Βοσνιακό πόλεμο και λένε 
οι Ευρωπαίοι «ε, κάτι πρέπει να 
κάνουμε, πρέπει να στείλουμε 
στρατό να βοηθήσουμε τους 
Βόσνιους», λέει η Ρωσία «όχι. 
θα επεκταθεί ο πόλεμος στα 
Βαλκάνια»». Όποτε η Δύση απο¬ 
φάσιζε να πάρει κάποια δραστή¬ 
ρια μέτρα στο όνομα - έστω για 
τη δίκιά της ησυχία - της διατή¬ 
ρησης των συνόρων, η Ρωσία 
ήτανε πάντα στο πλευρό της 
Σερβίας κι έβαζε βέτο στον 
ΟΗΕ. Έτσι κράτησε τη Σερβία 


και την κράτάει ακόμη. 

Αλλά δεν ήτανε μόνο αυτό. 
Με την πολιτική αναδίπλωση 
που έκανε η Ρωσία κατάφερε να 
διασπάσει τη Δύση. Παλιά τα 
είχαν όλοι μαζί της γιατί τα είχε 
αυτή με όλους. Στη συνέχεια, με 
την υποχώρηση, αυτή τη φαινο¬ 
μενική, με την ταχτική του «ψό¬ 
φιου κοριού» που εμφάνισε, δια- 
σπάστηκε η Γερμανία με τους 
Γαλλοάγγλους. Οι Αγγλογάλ- 
λοι φοβούνται σήμερα τη Γερ¬ 
μανία. Και λένε: «Η Ρωσία είανι 
έτσι κι αλλιώς μισοπεθαμένη. 
Το πρόβλημά μας μεθαύριο θα 
είναι η Γερμανία. Η Γερμανία, 
αν νικηθεί η Σερβία, θα βρεθεί 
πιο κοντά σ’ επιρροή στα Βαλ¬ 
κάνια. Άρα εμείς οι Αγγλογάλ- 
λοι πάμε κόντρα στη Γερμανία, 
δεν αφήνουμε τη Σερβία να ητ- 
τηθεί». Η Ρωσία δηλαδή αξιο- 
ποιει σήμερα πια τις ενδοευρω- 
παικές αντιθέσεις, τις αντιθέ¬ 
σεις Αμερικής- Ευρώπης, που 
πριν, όταν ήταν ανοιχτά επιθετι¬ 
κή, δεν μπορούσε να αξιοποιή- 
σει. Κι έτσι λοιπόν, όταν δε λένε 
«όχι» οι Άγγλοι ή οι Γάλλοι 
στη βοήθεια στους Βόσνιους, 
λένε «όχι» οι Ρώσοι. Κι έτσι, 
εκείνο που κάναν οι Αγγλογάλ- 
λοι, σαν καλοί ιμπεριαλιστές 
που κοιτάνε το πουγκί τους και 
την τσέπη τους, ήταν να δώσου¬ 
νε να «φάει» η Σερβία ό,τι μπο¬ 
ρεί να φάει. Και είπαν: « Άμα 
φάει, θα σκάσει. Κι άμα σκάσει, 
θα μας αφήσει ήσυχους». Και 
φτιάξαν ένα σχέδιο, το σχέδιο 
Βανς - Όουεν, και είπαν: «Κρο- 

ατια, εσυ εχεις χάσει κάτι κομ¬ 
μάτια απ’ τη Σερβία. Μπράβο. 
Θα σου δώσουμ' ένα μεγαλύτε¬ 
ρο απ τη Βοσνία. Τώρα που η 
Βοσνία διαμελίζεται, βιάζεται, 
είναι ματωμένη κι αδύναμη, θα 
σου δώσουμε ένα καλό κομμάτι. 
Θα πάρει και το πιο μεγάλο η 
Σερβία, και θ’ αφήσουμ' εκεί 
και λίγους Βόσνιους να επιβιώ¬ 
σουν». Με αποτέλεσμα να κατα¬ 
φέρει η Σερβία μ' αυτή την 
ταχτική —και η ρώσικη διπλω¬ 
ματία— να διασπάσει το κροα- 
τοβοσνιακό μέτωπο, και δυο λα¬ 
οί που ήτανε μαζί ενάντια στη 


Σερβία να βρίσκονται σήμερα 
σε πόλεμο. Είναι η ίδια, δηλαδή 
η Ρωσία, που έσπειρε αυτή την 
αντίθεση. Αυτό είναι ένα σχέδιο 
που το έβαλε σ’ εφαρμογή ο 
σημερινός πρόεδρος της Νέας 
Γιουγκοσλαβίας, ο Τσόσιτς. ο 
οποίος πήγε στους Κροάτες. το 
καλοκαίρι του '92 και τους έκα¬ 
νε αυτή την πρόταση: «Θα σας 
αφήσουμε ήσυχους στην Κροα¬ 
τία, ίσως σαν επιτρέψουμε και 
τα παλιά σας " σύνορα με μια 
αυτονομία των Σέρβων μέσα 
στην Κροατία, αλλά θα κατα¬ 
σπαράξουμε από κοινού τη Βοσ¬ 
νία». «Ξύσανε» δηλαδή και το 
πάθος το αρρωστημένο της α¬ 
στικής τάξης της Κροατίας «Ξύ¬ 
σανε»», φέρανε στην επιφάνεια 
την αρρώστια του κροατικού 
σοβινισμού. Αυτή είναι η Ρω¬ 
σία, χοντρικά, στο Κροατοβοσ- 
νιακό. 

Η ΔΗΜΟΚΡΑΤΙΑ 
ΤΗΣ ΜΑΚΕΔΟΝΙΑΣ: 

ΠΩΣ ΠΡΕΠΕΙ ΝΑ 
ΚΛΕΙΣΕΙ ΤΟ 
«ΟΡΘΟΔΟΞΟ ΤΟΞΟ» 


Κι ερχόμαστε στο Μακεδονι¬ 
κό. 

Το «ορθόδοξο τόξο»» η Ρωσία 
το χρειάζεται πάρα πολύ, γιατί 
της εξασφαλίζει δυο πράγματα: 
την κραυγή «θάνατος στους Κα¬ 
θολικούς και στους Διαμαρτυ- 
ρόμενους», που σημαίνει θάνα¬ 
τος στην Ιταλία, στη Γερμανία, 
στη Γαλλία, στη Δύση γενικά. 
Και: «θάνατος στους άπιστους 

της Ανατολής, στους μουσουλ¬ 
μάνους στην Τουρκία». Το τόξο 
μπορεί να βαδίσει με τη Ρωσία 
ενάντια στη δυτική Ευρώπη. 
Την Τουρκία όμως γιατί την 
ανακατεύουν οι Ρώσοι; Γιατί 
συμβαίνει από την Τουρκία να 
περνάει ο ρωσικός στόλος στη 
Μεσόγειο. Η Ρωσία δεν μπορεί 
να χτυπήσει, να αναπτύξει δυνά¬ 
μεις στο ευρωπαϊκό μέτωπο, εάν 
ο στόλος της στη Μεσόγειο δεν 
μπορέσει να κόψει τα πετρέλαια 
και τις πρώτες ύλες της Μ 
Ανατολής και της Αφρικής 
προς τη δυτική Ευρώπη, ούτε 
μπορεί να κινηθεί αν δεν ενώσει 
το στόλο της του Βορρά με το 
στόλο, το μεσογειακό έξω από 
το Γιβραλτάρ, για να μπορέσει 
να απομονώσει την Ευρώπη από 
την Αμερική. Απέναντι σ’ αυτό 
το σχέδιο το μόνο της μεγάλο 
πρόβλημα είναι η αμερικάνικη 
ναυτική δύναμη, γι’ αυτό φτιά¬ 
χνουν κι αυτοί μια πολύ μεγάλη 
ναυτική δύναμη, κι έχουν φτιά¬ 
ξει κιόλας από τη δεκαετία του 
’70. Αλλά αυτή η δύναμη είναι 
άχρηστη αν δεν περάσει απ’ τα 
Στενά. Και τα Στενά τα κρατάει 
η Τ ουρκία. Η Τουρκία ή θα 
μείνει ουδέτερη, όπως με τους 
Γερμανούς στο Β' Παγκόσμιο 
πόλεμο ή θα πρέπει να τσακι¬ 
στεί. Την Τουρκία μπορεί να 
την τσακίσει το «ορθόδοξο τό¬ 
ξο», ειδικά η Ελλάδα κι η Βουλ¬ 
γαρία. Κι έτσι στήνουν τη γραμ¬ 
μή της περικύκλωσης της Τουρ¬ 
κίας. Η Συρία με τη Ρωσία, το 
Ιράκ με τη Ρωσία, η Ελλάδα 
εναντίον της Τουρκίας. Προ¬ 
σπαθούν να κερδίσουν σίγουρα 
τη Βουλγαρία, που ένα μέρος 
του ελέγχου της τελευταίας το 
'χουνε χάσει. Το μόνο τους 
πρόβλημα αληθινό είναι η 


Βουλγαρία στα Βαλκάνια. Η ο¬ 
ποία ακριβώς επειδή ήταν κάτω 
από την κηδεμονία τους τους 
μισεί και πολύ. Η Ελλάδα δεν 
τους έχει γνωρίσει, και επειδή 
δεν τους έχει γνωρίσει συμμαχεί 
με τη Ρωσία, συμμαχεί με τη 
Σερβία, της αρέσει το «ορθόδο¬ 
ξο τόξο» γιατί έχει την κραυγή 
«κάτω η Τ ουρκία», και η Ελλά¬ 
δα έχει πρόβλημα με την Τουρ¬ 
κία. ΓΓ αυτό σύσσωμη η αστι¬ 
κή τάξη στη χώρα μας υποστη¬ 
ρίζει τη Σερβία: από αντιτουρκι- 
σμό. 

Πως «βγαίνει» λοιπόν το Μα¬ 
κεδονικό. Εάν η Σερβία, η Ελ¬ 
λάδα κι όλοι αυτοί που είπαμε 
αποτελέσουν ένα τόξο κι η Δη¬ 
μοκρατία της Μακεδονίας, πάει 
με τη Δύση ή μείνει ανεξάρτητο 
κράτος, κόβει αυτό το τόξο στη 
μέση. Κυριολεκτικά διαλύεται 
ολη η ρώσικη στρατηγική εάν 
δεν πάρει το κλειδί των Βαλκα¬ 
νίων, που είναι η Δημοκρατία 
της Μακεδονίας. Απ' τη μια η 
Βουλγαρία, απ’ την άλλη η 
Αλβανία, από πάνω η Σερβία, 
από κάτω η Ελλάδα. Όποιος 
έχει το κέντρο του σταυρού:τη 
Δημ. της Μακεδονίας έχει τα 
Βαλκάνια. Αν αυτή είναι ανε¬ 
ξάρτητη δεν μπορεί να φτιαχτεί 
κανένα μέτωπο στα Βαλκάνια. 
Πρέπει να καταβροχθιστεί. 
Ποιος θα την καταβροχθίσει; 
«Εάν βάλουμε τους Έλληνες» 
—λένε οι Ρώσοι— «τους Σέρ¬ 
βους και τους Βούλγαρους να 
την κόψουν στα τρία, θα τσακω¬ 
θούν ανάμεσα τους και θα πάει 
στράφι όλη μας η πολιτική». 
Φανταστείτε τρεις στρατούς να 
πάνε να τη διαμελίσουνε. Αυτό 
ήταν το πρόβλημά τους. Οπότε 
σκέφτηκαν πιο ώριμα: κάποιος 
πρέπει να τη «ρουφήξει». Ποιος 
θα τη «ρουφήξει», «Να την πιέ¬ 
σει η Ελλάδα. Ν' αλλάξει τ 
όνομα της. Να την αποκλείσει 
στρατιωτικά και πολιτικά. Να 
την πιέσει και η Σερβία απειλώ¬ 
ντας ότι θα μπει μέσα. Αυτή 
είναι μια καλή ταχτική για να τη 
«ρουφήξει» η Βουλγαρία». Αυτό 
είναι το Μακεδονικό. 


ΕΙΔΟΠΟΙΗΣΗ 

Το επόμενο φύλλο της Ν.Α. θα 
κυκλοφορήσει την Τετάρτη 
και όχι την Τρίτη 8 του Ιούνη 
λόγω της επίσημης αργίας 
της Δευτέρας. 


Γιατί η Βουλγαρία; Γιατί η 
Βουλγαρία ισχυρίζεται ότι η 
Δημοκρατία της Μακεδονίας 
κατοικείται από ένα έθνος που 
είναι βουλγαρικό. Πρώτη η 
Βουλγαρία τους αναγνώρισε 

σαν κράτος, αλλά είναι η τελευ- 

* 

ταία στον πλανήτη που θα τους 
αναγνωρίσει ότι υπάρχουν σαν 
έθνος. Τους αναγνώρισε σαν 
κράτος το οποίο θα ενωθεί με τη 
Βουλγαρία, το οποίο θα είναι 
προτεκτοράτο της Βουλγαρίας, 
αλλά όχι σαν κράτος ανεξάρτη¬ 
το στα Βαλκάνια. Η Δημοκρα¬ 
τία της Μακεδονίας πρέπει να 
έρθει σε τόσο δύσκολη θέση 
ώστε σε κάθε περίπτωση να 
υποταχθεί σ' έναν απ' τους 


γείτονές της. Αυτή είναι η στρα¬ 
τηγική εξέλιξη του Μακεδονι¬ 
κού, γιατί και η Σερβία την 
πίεζε να μπει στη γιουγκοσλάβι¬ 
κη ομοσπονδία ήταν κι αυτή μια 
μορφή απορρόφησης. Αλλά και 
αν δεχθεί όλα αυτά για τα οποία 
επιμένει η ελληνική πλευρά θα 
ρουφηχθεί απ' την Ελλάδα. 

Σήμερα η κυβέρνηση κι η 
αντιπολίτευση της Ελλάδας, άν¬ 
θρωποι απίθανοι σαν το Σαμα¬ 
ρά, και οι ομαδούλες της Νέας 
Δημοκρατίας, στην προσπάθεια 
της να κρατήσει την εξουσία 
κρίνουν τι όνομα θα έχει αυτή η 
χώρα. Συμφωνούν όλοι ότι δεν 
είναι έθνος. Θα της επιβάλουνε 
18 όρους. «Θ’ αλλάξεις το άρ¬ 
θρο 3 του Συντάγματος σου, θ’ 
αλλάξεις εκείνο, θ’ αλλάξεις το 
άλλο». 

Αυτή είναι η σημασία της 
ελληνικής απαίτησης για την 
αλλαγή του ονόματος. 

Αυτή η χώρα είχε, αγαπητοί 
φίλοι, 50 χρόνια ιστορία δίπλα 
στην Ελλάδα. Ήταν ένα από τα 
κρατίδια αυτά που είπα πριν, 
που είχε το Σύνταγμά του, την 
κυβέρνησή του και το όνομά 
του, και λεγόταν Μα - κε - δο - 
νία. Σοσιαλιστική Δημοκρατία 
της Μακεδονίας. Και δεν ενο¬ 
χλούσε καθόλου αυτό την Ελλά¬ 
δα για 50 χρόνια. Το μόνο που 
είχαν πει είναι ότι υπάρχει μια 
μειονότητα στην Ελλάδα, που 
είναι σλαβική μακεδονική, 
πράγμα το οποίο αρνιόταν η 
Ελλάδα. Και ποτέ δεν έγινε πό¬ 
λεμος γΓ αυτό. Λένε οι δικοί 
μας: «Μα, τώρα που θα γίνεις 
ανεξάρτητη και θα ’χεις τ' όνο¬ 
μα Μακεδονία, και επειδή στα 
μυαλά τους μερικοί μέσα εκεί 
έχουν τη διάθεση να καταχτή¬ 
σουν τη Θεσσαλονίκη, θα πά¬ 
ρεις τώρα τη Θεσσαλονίκη». 
«Μα, απαντάνε οι γείτονές μας,ίΤν 
έβαλα ζήτημα Θεσσαλονίκης ό¬ 
ταν είχα τον Τίτο από πάνω μου 
(που λέτε εσείς ότι αυτός μ’ 
έκανε κρατική οντότητα για να 
σας πάρει την ελληνική Μακε¬ 
δονία)^ ’ έναν Τίτο στην πλάτη 
μου 50 χρόνια, μ’ έναν από τους 
μεγαλύτερους στρατούς του κό¬ 
σμου, που είναι ο γιουγκοσβλαι- 
κός, δεν έβαλα ζήτημα Θεσσα¬ 
λονίκης, θα βάλω τώρα που δεν 
έχω ούτε ένα πυροβόλο;» «Μα / 

, συνεχίζουν οι εδώ, είναι όχημα 
αλυτρωτισμού το όνομα σας». 

Όλοι όμως ξέρουν ότι το 
μόνο όχημα αλυτρωτισμού είναι 
το τανκ^.Ένα όνομα δεν μπορεί 
να κάνει μόνο του αλυτρωτισμό. 

Και τα τανκς είναι στην Ελλά¬ 
δα, δεν είναι εκεί. 

Τότε γιατί φώναξαν εδώ όλοι 
τόσο πολύ; Γίναν όλοι όργανα 
της Ρωσίας; Ο αρχιεπίσκοπος 
Ιάκωβος, ο Σεραφείμ, όλα τα 
πολιτικά κόμματα; «Εντάξει, εί¬ 
ναι μερικοί εδώ φίλοι της Ρω¬ 
σίας, υπάρχουν και πράκτορες. 

Ε, πως διάολο μας παρασύραν 
όλους, ένα λαό - ρωτάνε πολλοί 
καλόπιστοι άνθρωποι— σ’ αυτό 
το παραμύθι;» 

Υπάρχει μια αμαρτία στην 
πρόσφατη ελληνική ιστορία, 
μια αμαρτία που την κρύβουν 
όλοι. Είναι η «πομπή» μας. Και 
η «πομπή» κρύβεται. Είναι ότι 
τη Μακεδονία την ελληνική δεν 
την πήραμε επειδή το θέλησαν 

Συνέχεια σε σελ. 8 

Συνέχεια από σελ. 7 

οι Έλληνες Μακεδόνες, αλλά 
την πήραμε με τα όπλα το 1912- 
13. σαν καταχτημένη περιοχή. 

Οι Έλληνες που ζούπαν στη 
σημερινή ελληνική Μακεδονία 
πριν από 70 χρόνια ήταν μειο¬ 
ψηφία στο σύνολο του πληθυ¬ 
σμού. Οι άλλοι ήταν ή Σλάβοι 
Μακεδόνες , ή Τ ούρκοι , ή Ε¬ 
βραίοι, ή Βούλγαροι. Υπήρχαν 
Έλληνες, αλλά ήταν μειοψη¬ 
φία Αυτό, το αναγνωρίζει κι ο 
Χαρίλαος Τρικούπης. Λέει στη 
Βουλή τον περασμένο αιώνα 
*Έ, πως να πάρουμε τη Μακεδο¬ 
νία: Δεν έχουμε και κανένα δικό 
μας εκεί. Είμαστε λίγοι εκεί»*. 
Και πήγαν και την πήραν αυτή 
την περιοχή εν ψυχρώ. 

Θα πει κανείς υπήρχε εθνικό 
μακεδονικό κράτος τότε, φτιαγ¬ 
μένο ώριμο; καταλάβαμε κανένα 
ξένο κράτος;» Οχι. Δεν υπήρχε 
ώριμο μακεδονικό έθνος και 
κράτος. Υπήρχε όμως μια περιο¬ 
χή που θα μπορούσε να ενωθεί 
και με τη βουλγαρική Μακεδο¬ 
νία και με τη γιουγκοσλαβική 
Μακεδονία τότε, και να φτιά¬ 
ξουν ένα κράτος. Αυτή ήταν η 
γραμμή που είχε η Γ' Διεθνής 
για πολλά χρόνια. 

Μόλις λοιπόν πήγαμε εκεί 
πάνω, οι έλληνες αστοί διώξανε 
όλους τους Τούρκους, φέρανε 
—από μια άλλη περιπέτεια, από 
μια άλλη απάτη που έκανα νέτους 
πρόσφυγες, τοςυ αναγκάσανε 
τους ανθρώπους,με τον τερατώ¬ 
δη αυτό πόλεμο του ’ 22, τους 
φέρανε στη Μακεδονία, διώξανε 
τους γηγενείς Σλάβους Μακεδό¬ 
νες. όλους σχεδόν τους Τούρ¬ 
κους. αλλάξανε τη σύνθεση του 
πληθυσμού και άρχισε το παρα¬ 
μύθι: «είστε απόγονοι του Μεγα- 
λέξανδρου». Τώρα όλοι οι Θεσ- 
σαλονικιώτες πιστεύουν οι άν¬ 
θρωποι ότι είναι απόγονοι του 
Μεγαλέξανδρου. Κι ότι ήταν 
Έλληνες από τόιε που μπορεί 
να φανταστεί το μυαλό του αν¬ 
θρώπου 

Εμείς τι λέμε; Λέμε ότι, αφού 
νιώθετε απόγονοι του Μεγάλου 
Αλεξάνδρου ας είστε απόγονοι 
του Μεγαλέξαντρου. Νιώθετε 
Ελληνες, και είσαστε Έλλη¬ 
νες. Και είσαστε Έλληνες 




πραγματικό, γιατί ^,ε\τε στην 
ελληνική εθνική ζωή: σαν εργά¬ 
τες, σαν αγρότες, σα φοιτητές, 
σα διανοούμενοι σαν επαναστά¬ 
τες, ακόμα και σαν αντιδραστι¬ 
κοί είσαστε Έλληνες όσο ακρι¬ 
βώς όλοι οι υπόλοιποι κάτοικοι 
της χώρα μας. 

Δεν υπάρχει τώρα πια ζήτημα 
συνόρων, λέμε εμείς. 

Η ελληνική αντίδραση όμως 
ξέρει ότι έχει κάνει την αμαρ¬ 
τία. Και λέει; «Αν υπάρξει μια 
Μακεδονία εκεί, χώρια,στους 
Ο/.υμπιακούς αγώνες με μια ση¬ 
μαία γίνει μια συζήτηση γι’ 
αϊτό: ποιος είναι ο αληθινός 
Μακεδόνας». Βεβαίως, ούτε οι 
Σλάβοι Μακεδόνες έχουν σχέση 
με το Μεγαλέξαντρο, αλλά είναι 
οι πρώτοι άνθρωποι που είπαν 
αυτό το χώρο Μακεδονία μετά 
τους αρχαίους Μακεδόνες. Την 
είπαν Μακεδονία, κι ήταν Σλά¬ 
βοι. αυτοί που αποτελούν σήμε¬ 
ρα το μεγαλύτερο εθνικό όγκο 
της Δ η μ. της Μακεδονίας. 
Ποιος έβαλε λοιπόν ζήτημα 
στην Ελλάδα ότι «θα χάσουμε 
την ψυχή μας», με την ανεξαρ¬ 
τησία της γειτονικής χώρας; 


«Θα χάσουμε την ψυχή μας»: το 
πίστεψε όλη η ελληνική διανό¬ 
ηση, η οποία έχει συμμετάσχει 
σ' αυτή την αμαρτία που είπαμε. 
«Θα χάσουμε την ψυχή μας» 
είπαν, δηλαδή θα αποκαλυφθεί 
ότι δεν είμαστε από τους αρ¬ 
χαίους Μακεδόνες κι ότι έχουν 
γίνει μεγάλες δουλειές εκεί και 
μεγάλες αναστατώσεις στα Βαλ¬ 
κάνια για να φτιαχτεί η Ελλάδα. 

Κι έτσι ξεκίνησε το όνομα, 
σαν σημαία ενός ελληνικού ε¬ 
θνικού μύθου. Κι επειδή ο λαός 
δεν φανατίζεται μόνο με τον 
εθνικό μύθο, και λέει «καλή 
είναι η Ιστορία, αλλά εγώ εδώ 
το ψωμί μου θέλω, υποφέρουμε 
ήδη,να μην μπλέξουμε και σ' 
έναν πόλεμο» αξιοποίησαν τη 
μειοψηφία της Δημ. της Μακε¬ 
δονίας, τους σοβινιστές της, που 
μιλάνε για Θεσσαλονίκη, πρό- 
βαλαν στην τηλεόραση τις διεκ¬ 
δικήσεις τους, ανησύχησε ο κό¬ 
σμο; —«όχι να πάρουν και τη 
Θεσσαλονίκη».και πραγματικά, 
κανείς δεν έχει το δικαίωμα να 
πάρει τη Θεσσαλονίκη! Έτσι 
φτιάξανε αυτό το ρεύμα. 

Υπήρχε βάση να φτιαχτεί το 
ρεύμα, αλλά ποιος το 'ψτιαξε. 
Πενήντα χρόνια Δημ. της Μα¬ 
κεδονίας. Περνάγαμε απέναντι 
με αυτοκίνητα. Ανεβαίναμε. 
Κατεβαίναμε, Ματσεντόνια. Τα 
λεξικά την έλεγαν «Μακεδο¬ 
νία». τα σχολικά βιβλία Γιου¬ 
γκοσλάβικη Μακεδονία. Δεν έ¬ 
τρεχε τίποτα. Ποιος το ’φτιάξε; 
Πως βγήκε αυτό; Πώς πάθαμε 
υστερία; 

Παπαθεμελής στη Θεσσαλο¬ 
νίκη και Συνασπισμός - Νέστο- 
ρας στη Θεσσαλονίκη. Αυτοί το 
φτιάξανε. Αυτοί είπανε «εάν 
προκόψει τέτοιο κράτος, πρέπει 
να εξοντωθεί. Γιατί Θα κάνει 
συμμαχία με την Τουρκία^.όνο- 
μα,.. όχημα αλυτρωτισμού... η 
ψυχή μας... η Ελλάδα μας...» 
Παπαθεμελής - Νέστορας, ΠΑ- 
ΣΟΚ - Συνασπισμός στη Θεσσα¬ 
λονίκη. Μόλις ρίξανε αυτό το 
σύνθημα, όλη η καθυστέρηση, 
όλη η παπαδοσύνη, όλοι οι πα¬ 
λιοί φασιστες, όλοι οι «απόγο¬ 
νοι» του Μεγαλέξαντρου που 
δεν πιστεύουν στον εαυτό τους 
με τίποτα και ψάχνουν να βρουν 
παλιές δάφνες για να σταθούν 
στην κοινωνία και στον κόσμο, 
εξαπόλυσαν τη γραμμή της Μα¬ 
κεδονίας. Μπήκε ο Μέρτζος 
της Νέας Δημοκρατίς κι από 
κοντά ο Σαμαράς. Ο Μητσοτά- 
κης δεν μπορούσε πια να μείνει 
απέξω. Εάν ο Μητσοτάκης έλε¬ 
γε κουβέντα, θα κατασπαρασσό- 

ταν και θα έμενε με 4 βουλευτές. 
Κανένας δε θα του ’μενε. Ήταν 

το μεγάλο ρεύμα. Κι έτσι μπή¬ 
καν όλοι μέσα θέλοντας και μη. 

Πολλοί Λένε οτι ο ΙΙαπανδρέ- 
ου είναι Δυτικός, άλλοι λένε 
Αμερικανός, άλλοι λένε μασό¬ 
νος, άλλοι λένε ό,τι θέλουν! 
Είναι ένας άνθρωπος που πραγ¬ 
ματικά έχει απασχολήσει όλο 
το λαό σχετικά με το που το 
πάει, γιατί άλλα λέει τη μια, 
άλλα λέει την άλλη, αλλάζει, 
εξοντώνει δικούς του, φέρεται 
σκοτεινά... 

Ο Αντρέας ο Παπανδρέου εί¬ 
χε πάντα μια σταθερά από τότε 
που ανέβηκε στο ΠΑΣΟΚ: να 
προσδέσει την Ελλάδα στο άρ¬ 
μα της ρώσικης υπερδύναμης,εί¬ 
τε σαν ΕΣΣΔ πριν, είτε σα Ρωσία 
σήμερα. ΓΓ αυτό κι ένας ήτανε 


πάντοτε ο στόχος του Παπαν¬ 
δρέου: να οξύνει τις σχέσεις με 
την Τουρκία. Να αναδείξει το 
δευτερεύον ζήτημα μιας υφαλο¬ 
κρηπίδας^ των χωρικών υόάτων 
ή του εναέριου χώρου σε κεντρι¬ 
κό ζήτημα επιβίωσης του ελλη¬ 
νικού έθνους. Όξυνε διαρκώς, 
γιατί ήξερε από παλαιό - τουλά¬ 


χιστον απο το /ο— τη ρωσική 
στρατηγική για τα Βαλκάνια. Ο 
Αντρέας ο Παπανδρέτου βρί¬ 
σκεται στη βάση όλης της ρώσι¬ 
κης στρατηγικής στην Ελλάδα. 
Όχι· το ΠΑΣΟΚ. Το ΠΑΣΟΚ 
ήταν παλιότερα ένα κόμμα δη¬ 
μοκρατικό. Είχε βγει και από 
τον ΕΑΜισμό και από το Πολυ¬ 
τεχνείο. από την πάλη εναντία 
στις 2 υπερδυνάμεις. Τ ο οδήγη¬ 
σε τώρα στο να καταφέρεται 
μόνον εναντίον της Δύσης, και 
να θέλει τώρα ανοιχτά συμμαχία 
με τη Ρωσία. Στο συνέδριό του 
τελευταία το ΠΑΣΟΚ υιοθέτησε 
τη θέση «είμαστε ορθόδοξο 
κόμμα» το πρώτο ορθόδοξο κόμ¬ 
μα της Ελλάδας επίσημα μετά 
τη4Χριστιανική Δημοκρατία». 
«Σοσιαλισμός και ορθοδοξία» 
αυτή είναι η ταχτική των «κα¬ 
κών» του Κρεμλίνου ποι* σας 
είπα πριν, των σκληρών . 

’ Ετσι το ' κάνε ο Παπανδρέου 
το ΠΑΣΟΚ. Και για να το κάνει 
αυτό το εγχείρισε. Κι αυτούς 
που ήταν μάλιστα σκέτοι εθνικι- 
στές στο ΠΑΣΟΚ και δεν ήταν 
φιλορώσοι - όπως ο Κουτσό- 
γιωργας, ο Τσοβόλας κτλ. — 
τους παραμέρισε και μπόρεσε να 
πάρει η φιλορώσικη ομάδα του 
ΠΑΣΟΚ με Παπαντρέου, Λα- 
λιώτη, Γεννηματά, Τζουμάκα. 
την ηγεσία αυτού του κόμματος. 
Αυτό ήταν η «κάθαρση». Είναι 
πολύ μεγάλη ιστορία για να την 
αναλύσουμε τώρα. 

Πάντως, αυτή ήταν η ταχτική. 
Η Ρωσσία έπαιξε στο ελληνο¬ 
τουρκικό και κανείς δε λέει ότι 
αυτοί χαιρέτισαν τα Τούρκικα 
στρατεύματα εισβολής το 1974 
μέσω του πρακτορείου ΤΑΣΣ. 
Ότι ο Ετζεβίτ ακολουθούσε ε¬ 
κείνη την εποχή φιλορώσικη 
πορεία. Όπως τώρα τη Σερβία 
τη βάλανε για μια αναδιανομή 
συνόρων, έτσι έδωσαν πράσινο 
φως και στην Τουρκία. Στη συ¬ 
νέχεια η Τουρκία έφυγε απ’ τη 
σφαίρα επιρροής τους αλλά το 
πρόβλημα έμεινε για να χωρίζει 
βαθειά τις δυο χώρες. 

Κάποτε θα μας πάνε σε πόλε¬ 
μο με την Τουρκία, εφόσον η 
Δημ. της Μακεδονίας μπει στο 
ορθόδοξο τόξο. Κι είναι πολύ 
πιθανό να μπει. Πολλοί, λένε 
«μα σταμάτησε η φασαρία, δε 
γίνονται τώρα διώξεις». Κι εν 
πάσει περιπτώσει κι εμείς η 
ΟΑΚΚΕ με 5 μήνες τη γλιτώσα¬ 
με, η ΟΣΕ αθωώθηκε, η δίκη της 
Συσπείρωσης αναβλήθηκε. Μή¬ 
πως λύθηκε το Μακεδονικό; Δε 
λύθηκε. Όλοι αυτοί —ο Συνα¬ 
σπισμός, το ΠΑΣΟΚ— φωνάζα- 

« 

νε για την αλλαγή του ονόματος 
για να μην αναγνωρίσει τη Δημ. 
της Μακεδονίας η Ευρώπη. Μό¬ 
λις η Ευρώπη στη Λισσαβώνα 
απότυχε ν' αναγνωρίσει, ανα¬ 
γνώρισε η Ρωσία. Τότε μαλάκω¬ 
σαν για πρώτη φορά στο Συνα¬ 
σπισμό. Ο Παπανδρέου συνέχι¬ 
σε χοντρά όμως. Γιατί ο Γκλι- 
γκόροφ έκανε δεύτερη απόπειρα 
αναγνώρισης στο Εδιμβούργο - 
απέτυχε κι εκεί. Αμέσως άλλαξε 


θέση ο Συνασπισμός και είπε: 
«Τ ώρα πια το όνομα είναι δευτε¬ 
ρεύον». Πολλοί θα πρόσεξαν 
πως άλλαξε θέση ο Συνασπι¬ 
σμός. Σε μια πρώτη φάση όξυνε, 
μετά μαλάκωσε. Γιατί μαλάκω¬ 
σε; Γιατί η Ευρώπη απέτυχε κι η 
υπόθεση της αναγνώρισης πήγε 
στο Συμβούλιο Ασφαλείας. Στο 
Συμβούλιο Ασφαλείας είναι η 
Ρωσία. Είναι η Αμερική, αλλά 
είναι κι η Ρωσία. Και ξέρουν οι 
Ρώσοι καλά ότι η Αμερική δε θα 
συγκρουστεί μετωπικά με την 
Ελλάδα στο Μακεδονικό για να 
μη χάσει τη βάση της Σούδας. 
Όπως παραδώσανε στη Σερβία 
τους Βόσνιους και τους Κροάτες / 
οι δυτικοί Ευρωπαίοι κι οι Αμε- 
ρικάνοι θα παραδώσουν στους 
Έλληνες σοβινιστές και τους 
Μακεδόνες, αν τύχει καιβγάλου- 
νε γλώσσα στο ορθόδοξο τόξο: 
μέσα σε μια ώρα από τώρα που 
μιλάμε. Εάν πει η Δημ. της 
Μακεδονίας «εγώ δε δέχομαι 
ποτέ καμιά αλλαγή ονόματος, 

θα κρατήσω ανεξάρτητη στάση 
και θα παλέψω 40 χρόνια τρώγο¬ 
ντας βρούβες και δεν θα υποτα¬ 
χτώ στη Σερβία και στην Ελλη- 
νοσερβική συμμαχία, θα φτάσει 
η ώρα που οι Ρώσοι^α προτιμή¬ 
σουν να την διαμελίσουν. Πά¬ 
ντως η υστερία θα έρθει όπως 
και πριν. Πρέπει οι Μακεδόνες 
να απορροφηθούν, και να απορ- 
ροφηθούν για να μπορέσει να 
κλείσει το μέτωπο με την Τουρ¬ 
κία. Αυτή ήταν η δουλειά του 
ΠΑΣΟΚ και του Συνασπισμού. 

Κι έρχομαι τώρα στο ψευτοΚ- 
ΚΕ. Η Ρωσία βουρδουλιάζει το 
σοβινισμό κι αυτός ορμάει. Κά¬ 
ποιος όμως πρέπει και να το* 
σταματάει. Αυτοί που τον βουρ- 
δουλιάζανε, εμφανίζονται στη 
συνέχεια σαν «μαλακοί» - ο 
Τσόσιτς κι ο Ντράσκοβιτς· ακό¬ 
μα κι ο Καράτζιτς, (που απ’ ότι 
βλέπουμε είναι δικός τους), επί¬ 
σης τώρα είναι «μαλακός». Δε 
θέλουνε δηλαδή να πολυσπρώ- 
ξουνε αυτούς τους μικρούς τοπι¬ 
κούς τραμπούκους να κάνουνε 
μεγάλες κινήσεις, μπας και θυ¬ 
μώσει απότομα η Ευρώπη και 
τους υποχρεώσει να μπουν σε 
παγκόσμιο πόλεμο πρόωρα. ΓΓ 
αυτό η Ρωσία θέλει να τους 
τραβάει πίσω. Κάποιος πρέπει 
να τους τραβάει πίσω. Κάποιος 
πρέπει να μαλακώνει τα πράγμα¬ 
τα. Βάζουν την Ελλάδα να κάνει 
μεγάλη πολιτική εκστρατεία. 
Ξαφνικά πρέπει να μαλακώσουν 
τα πράγματα. Ο Αντρέας δε μι¬ 
λάει πολύ. Αλλά αυτός που από 
την αρχή έλεγε «να μαλακώ¬ 
σουν τα πράγματα» είναι το 
ψευτοΚΚΕ, το πιο συνεπές φι- 
λορώσικο κόμμα, το οποίο δεν 
είναι σοβινιστικό κόμμα. Είναι 
«διεθνιστικό» κόμμα, γιατί είναι 
πραχτόρικο κόμμα. Ο σοβινι¬ 
σμός μπορεί να κάνει και μια 
κόντρα με μια υπερδύναμη. Κοι¬ 
τάει τα δικά τοι συμφέροντα, 
είναι «ληστής για τον εαυτό 
του», που λέμε. Το ψευτοΚΚΕ, 

από την 

ώρα που η Ρωσία έγινε μαύρη 
έγινε κι αυτό μαύρο έκανε πρα¬ 
ξικοπήματα στο παλιό επανα¬ 
στατικό ΚΚΕ. Είναι όργανο αυ¬ 
τής της πολιτικής και λέει: «ο 
Παπανδρέου κι ο Συνασπισμός 
θα πιέσουν, αλλά αν η Μακεδο¬ 
νία μπει μέσα στην ελληνοσερ- 
βική συμμαχία και κάτσει καλά, 
αν συνυπάρξουμε,κάπως πρέπει 


να έχουμε σχέσεις. Κάπως πρέ¬ 
πει οι δυο λαοί και οι κυβερνή¬ 
σεις να έρθουν σε μια επαφή. 
Δεν μπορεί να μείνει ο φανατι¬ 
κός αντιμακεδονισμός. Αυτή τη 
δουλειά έκαναν αυτοί και ο Σι>- 
νασπιμός. ΓΓ αυτό ήρθε ο Συν. 
στη δίκη μας. Όταν μας πιάσα- 
νε εμάς, αν ήταν οι σοβινιστές 
ανεμπόδιστοι θα μας εξόντωναν. 
Ήρθανε και είπανε στους σοβι¬ 
νιστές « Όχι, αφήστε τους ήσυ¬ 
χους. Γιατί άμα τους σφάξετε, 
μετά θα σφάξετε κι εμάς». Αν, 
δηλαδή, αφηνιάσει το μουλάρι, 
μετά θ’ αρχίσει να κλοτσάει 
δεξιά - αριστερά. Μας ρίξανε 5 
μήνες, τόσο πολύ για να φοβη¬ 
θεί όλη η αντιπολίτευση που 
είχε τέτοιες ιδέες, αλλά και τό¬ 
σο λίγο ώστε να ετοιμάσουνε τη 
γραμμή της αναγνώρισης. 

Η ρώσικη πολιτική, είναι σαν 
μια φωτιά, που βράζει σ’ ένα 
δοχείο από αέρια που έχει βαλ¬ 
βίδες, τις οποίες πάλι η ρώσικη 
πολιτική ανοίγει κατάλληλα, 
για να εκτονωθεί αυτή η φωτιά 
προς κάποια οφέλιμη κατεύθυν¬ 
ση. 

Για παράδειγμα, έχετε προσέ¬ 
ξει, ότι ο ρωσόφιλος σοβινι¬ 
σμός στην Ελλάδα δε μιλάει για 
τη βόρεια Ήπειρο# (Γατί θα 
τους χαλάσει τα σχέδια αν μπει 
ζήτημα της λεγάμενης «βορείου 
Ηπείρου». Την Αλβανία θέλου¬ 
νε να την απορροφήσουνε δίνο- 
ντάς της ένα κομμάτι από το 
Κόσοβο ή και τη Δημ.της Μα¬ 
κεδονίας. Ο Πάνιτς, η πιο φιλο- 
ρώσικη πλευρά της σέρβικης 
πολιτικής, είχαν πει στους Κο- 
σοβάρους τους Αλβανούς: «Θα 
σας δώσουμε ένα κομματάκι από 
το Κόσοβο και το άλλο θα το 
κρατήσουμε εμείς». 

Θα δείτε αγαπητοί φίλοι ότι, 
αν τελειώσουν οι Σέρβοι με τη 
Βοσνία, θ* ανοίξει ζήτημα Κό- 
σοβου. Και μέσα στο Κόσοβο 
σα διαιτητής ανάμεσα στη Σερ¬ 
βία και την Αλβανία θα εμφαν- 
σιτεί η Ρωσία. Και θα προσπα¬ 
θήσει εκεί να κερδίσει την Αλ¬ 
βανία. Εάν όμως ο ελληνικός 
σοβινισμός πάει να πάρει τη 
«βόρεια Ήπειρο», η Αλβανία 
θα γίνει εχθρός του τόξου. ΓΓ 
αυτό λοιπόν φροντίζουνε να πη¬ 
γαίνει ο σοβινισμός εκεί που 
πρέπει κάθε στιγμή. 

Ούτε και με την Τουρκία τώρα 
δεν επιτρέπεται μεγάλη όξυνση. 
Γιατί δεν πρέπει να συνδεθεί ο 
σχηματισμός του «ορθόδοξου» 
τόξου, με μια αποξένωση της 
Τουρκίας απ’ τη Δύση. ΓΓ αυτό 
η Ελλάδα επιτρέπεται τώρα να 
έχει σχετικά καλές σχέσεις μαζί 
της. Αν όμως αποφασιστεί ο 
πόλεμος με την Τουρκία, τότε δε 
θα μας ρίξουν μόνο 5 μήνες 
φυλακή με αναστολή ούτε 3 
μέρες στην Ασφάλεια(κι όχι σε 
μας, και σ’ όποιον θα λέει «ει¬ 
ρήνη»} , θα φτιαχτεί ένα «παλ¬ 
λαϊκό, πανεθνικό μέτωπο ενά¬ 
ντια στον ιμπεριαλισμό, που έ¬ 
χει πράχτορα την Τουρκία, ενά¬ 
ντια στη Δύση που θέλει να 
κατασπαράξει τον ελληνισμό». 
Θα βγούνε όλοι οι παπάδες με 
την Πόλη, με την Αγια - Σοφία 
κτλ, θα ’ναι μια τέτοια «ανάτα¬ 
ση» ψυχική όλου του λαού (εφη¬ 
μερίδες, τηλεοράσεις, βομβαρ¬ 
δισμός) που όποιος βγει ενάτια 
σ’ αυτό το ρεύμα με τους σημε¬ 
ρινούς συσχετισμούς θα εξατμι¬ 
στεί. 

Συνέχεια σε σελ. 9 

ΕΙΡΟΠΟΥΑΟΥ 


Συνέχεια από σελ. 8 

Γι’ αυτό λέμε εμείς ότι δεν 

πρέπει κανείς να εφησυχάζει με 
την εξέλιξη που έχει τώρα τα¬ 
κτικά το Μακεδονικό, το οποίο 
δε θα κλείσει εύκολα, αντίθετα 
απ’ ό,τι λένε. Η διαμάχη θα 
κρατήσει καιρό μέχρι να πέσει 
η κυβέρνηση Γκλιγκόροφ και 
να συντρίβει η δυτικόφιλη 
γραμμή στην Ελλάδα. 

Γι’ αυτό χρειάζεται μια δημο¬ 
κρατική κίνηση στην Ελλάδα, η 
οποία θα βγει απέναντι σ’ αυ¬ 
τούς τους σοβινιστές και θα πει 
«Ειρήνη με την Τουρκία. Να 
βοηθήσουμε τους Βόσνιους. Να 
αναγνωρίσουμε έτσι, όπως είναι 
τώρα, άμεσα και δίχως κανένα 
όρο, τη Δημ. της Μακεδονίας». 

Η ΔΟΥΛΕΙΑ ΤΗΣ 

ΡΩΣΙΑΣ ΑΠΟ ΤΑ 
ΜΕΣΑ ΣΤΗΝ ΕΛΛΑΔΑ 

Η ΑΝΑΓΚΗ ΤΟΥ 
ΜΕΤΩΠΟΥ 

Αν αυτό δε γίνει κίνημα, η 
Ελλάδα είναι καταδικασμένη να 
μπει σε πόλεμο αργά ή γρήγορα. 
Έναν πόλεμο που θα την κατα¬ 
στρέφει. ΓΓ αυτό και για μας, 
αυτό που λέμε «πάλη ενάντια 
στο σοβινισμό» είναι ταυτόχρο¬ 
να και πάλη για την εθνική 
ανεξαρτησία. Ακριβώς γιατί την 
πονάμε την Ελλάδα, όχι γιατί 
είναι η πατρίδα του Σεραφείμ 
και του Παπαντρέου, αλλά επει¬ 
δή είναι η πατρίδα ενός λαού 
που ’χει χύσει πολύ αίμα. 

Αυτός ο λαός την έχει φτιά¬ 
ξει, αυτός έχει κάνει το ’40 - 
’50, αυτός έχει δημιουργήσει 
ότι όμορφο έχει κάνει αυτή η 
χώρα. ΓΓ αυτό το λόγο εμείς δε 
θα δεχτούμε ποτέ να μπούμε στη 
στρατηγική της υπερδύναμης 
που θέλει αλλαγή των συνόρων 
και πόλεμο στα Βαλκάνια. Και 
γΓ αυτό το λόγο δεν έχουμε να 
περιμένουμε από τη δυτική Ευ¬ 
ρώπη και τους Αμερικάνους. 

Η Δυτική Ευρώπη στην Ελλά¬ 
δα το μόνο που θέλει είναι οι 
αγορές της. Και το φιλορώσικο 

μπλοκ στην Ελλάδα (ΠΑΣΟΚ - 
Συνασπισμός - ψευτοΚΚΕ) εξα¬ 
σφαλίζει στην ντόπια δυτικόφι¬ 
λη εμποροβιομηχανική αστική 
τάξη ένα πράγμα: φτηνή εργατι¬ 
κή δύναμη. «Σας δίνουμε φτη¬ 
νούς εργάτες, όσο θέλετε. 85 
χιλιάδες βασικό. Εμείς ένα 
πράγμα θέλουμε από σας: εθνική 
στρατηγική αντιτούρκικη, αντι- 
δυτική,φιλορώσικη και όχι ι- 
σχυρή δυτικόφιλη οικονομία, 
γιατί μπορεί αυτή να μας γεννή¬ 
σει μια δυτικόφιλη πολιτική». 

Αυτό είναι και το ζήτημα των 
ιδιωτικοποιήσεων. Το κράτος 
το ελέγχει σήμερα (ένα μεγάλο 
κομμάτι των ΔΕΚΟ) 
η συνδικαλιστική γραφειοκρα¬ 
τία και μέσα απ’ αυτή τα κόμμα¬ 
τα της αντιπολίτευσης. Το δια¬ 
κόπτη της ΔΕΗ τον κρατάει η 
Ρωσία και τον κατεβάζει όποτε 
θέλει. Το συνδικάτο είναι ΠΑ¬ 
ΣΟΚ -Συνασπισμός - ψευτοΚ¬ 
ΚΕ. Και κάνει εκβιασμούς στη 
δυτικόφιλη αστική τάξη. Το 
διακόπτη δε θα τον αφήσει ούτε 
με σφαίρες. Αυτό είναι το νόημα 
του συνθήματος «κάτω η ιδιωτι¬ 
κοποίηση». Η Ρωσσία δε θέλει 
μεγάλο ιδιωτικό κεφάλαιο στην 
Ελλάδα, επειδή αυτό από τη 
φύση του είναι δυτικόφιλο. 


Το μεγαλύτερο πρόβλημα της 
ρώσικης πολιτικής στην Ελλά¬ 
δα είναι ότι η οικονομία κινεί¬ 
ται προς τη Δύση και μόνο ο 
στρατός προς την Ανατολή. Η 
πολιτική προς την Ανατολή, η 
οικονομία προς τη Δύση. Σ 
αυτή την αντίφαση μπλέκεται 
όλη η εσωτερική πολιτική σκη¬ 
νή. Η Ρωσία δεν παίζει με το 
σοβινισμό απλά, θέλει να πάρει 
και την πολιτική εξουσία. Και 
την πολιτική εξουσία προσπα¬ 
θεί να την πάρει: μέσω Παπαν- 
δρέου με την αξιοποίηση του 
σοβινισμού του ΠΑΣΟΚ, μέσω 
Συνασπισμού, που έχει αναμι- 
χθεί με τους Ευρωπαίους, «παί¬ 
ζει» με την Ευρώπη και θέλει να 
συμμετέχει σε μια οικουμενική 
εθνική κυβέρνηση ^ μέσω του 
ψευτοΚΚΕ τέλος με το εργατικό 
κίνημα. Ποιο εργατικό κίνημα; 

Τη συνδικαλιστική γραφειο¬ 
κρατία που σέρνει μερικές ΔΕ¬ 
ΚΟ πίσω της και που έχει, όλη 
της καταπροδώσει τον εργαζό¬ 
μενο λαό. Η αντίφαση δυτική 
οικονομία - ανατολική πολιτι¬ 
κή, περ' από τις ίδιες της αντι¬ 
φάσεις του ελληνικού καπιταλι¬ 
σμού και του δυτικού καπιταλι¬ 
σμού σαν τέτοιου , είναι αυτή 

που έχει αποβιομηχανοποιήσει 

την Ελλάδα, την έχει διαλύσει 
κυριολεκτικά, γιατί πρέπει να 
στήνεται παράλληλα δυτική οι¬ 
κονομία και ισχυρή κρατική 
γραφειοκρατία που να την ελέγ¬ 
χει. Οι μαζικές προσλήψεις, ο 
όγκος του δημόσιου τομέα, δη¬ 
λαδή η ανατολική πολιτική οξύ¬ 
νει όλες τις αντιφάσεις και τις 
αδυναμίες της ελληνικής κοινω¬ 
νίας. Κι αυτός που την πληρώ¬ 
νει, όχι μόνο σαν κρέας για τα 
κανόνια αύριο, αλλά και σαν 
εργαζόμενος σήμερα, είναι ο 
έλληνας εργάτης κι εργαζόμε¬ 
νος, ο οποίος δεν έχει συνδικά¬ 
τα, επειδή αυτοί που κάνουν τη 
ρώσικη πολιτική έχουν βγει από 
το παλιό δημοκρατικό κίνημα. 

Όπως η Ρωσία η μαύρη,η 
σημερινή ,βγήκε από την παλιά 
επαναστατική Ρωσία, έτσι και 
το ψευτοΚΚΕ βγήκε από το 
επαναστατικό ΚΚΕ, το ΠΑΣΟΚ 
βγήκε από το ΕΑΜικό κίνημα, ο 
Συνασπισμός από τη δημοκρατι¬ 
κή Αριστερά. 

Επειδή έτσι έχουν βγει όλοι 
αυτοί, έχουν πάρει μαζί τους όχι 
μόνο την καθυστέρηση αλλά 

ένα μέρος της πιο προωθημένης 
εργατικής μάζας. Έτσι τώρα 
στον ιδιωτικό τομέα, στις μι- 
κροεπιχειρήσεις, στα μικρομά- 
γαζα και στις βιοτεχνίες το ελ¬ 
ληνικό προλεταριάτο είναι το 

πιο άθλιο της δυτικής Ευρώπης 
και θα υποφέρει κι άλλο ακόμη. 

Έτσι βλέπουμε, λοιπόν, ε¬ 
μείς, φίλοι μας την πολιτική 
κατάσταση. Αγώνας για το ψωμί 
με δυνάμωμα της εργατικής τά¬ 
ξης. Αγώνας ενάντια στην αστι¬ 
κή τάξη για να κερδίσει τη ^ωή 
του, την ύπαρξη του καταρχήν 
το ελληνικό προλεταριάτο. Να 
κερδίσει την ανεξαρτησία του 
απ’ τα βρώμικα συνδικάτα κι 
από την υποταγή αυτών των 
συνδικάτων στη ρώσικη πολιτι¬ 
κή. Και να οργανώσει μέτωπο 
ειρήνης που κατευθύνεται κύρια 

ενάντια στη Ρωσία. 

Μην περιμένει κανείς να τον 
σώσει η ευρωπαϊκή δημοκρατία 
από τον φασισμό. Η Ευρώπη θα 
φερθεί με κτηνωόία. όπως φέρ¬ 


θηκε και στο Β' παγκόσμιο 
πόλεμο, απέναντι στο Χίτλερ: οι 
μισοί θα πάνε μαζί του κι οι 
“μισοί θ’ αντισταθούν εκ των 
υστέρων. Εδώ θα στηριχθούμε 
στους έλληνες δημοκράτες οι 
οποίοι υπάρχουν παντού: μέσα 
στο ΠΑΣΟΚ, μέσα στο Συνα¬ 
σπισμό, μέσα στο ψευτοΚΚΕ, 
και θα αναδείξουμε το καινού¬ 
ριο. ότι αυτό το μέτωπο πήρε 
μαζί του το Σαμαρά, πήρε την 
πιο μεγάλη μαυρίλα μέσα στη 
Νέα Δημοκρατία. Πήρε τους πα¬ 
πάδες, πήρε το 5ΚΥ. Προσέχτε 

το δΚΥ, προσέχτε την «Καθημε¬ 
ρινή», και θα δείτε με ακρίβεια 
τη ρώσικη γραμμή στην Ελλά¬ 
δα. Πήρε ο Αλαφούζος καράβια 
από τη Ρωσία και αγόρασε την 
«Καθημερινή». Σαμαράς - παπά¬ 
δες - ορθόδοξο ΠΑΣΟΚ - ψευτο- 
εργατικό ΚΚΕ και Συνασπισμός 
θα είναι μια ιερή και ομοούσια 
τετράδα η οποία θα βαδίζει για 
κυβέρνηση. Απέναντι της θα 
βρεθούν οι Έλληνες εργαζόμε¬ 
νοι. οι αληθινοί δημοκράτες, οι 
αληθινοί πατριώτες, που θα ’ναι 
και μέσα σ’ όλα αυτά τα κόμμα¬ 
τα που περιγράψαμε. Ακόμα και 
μέσα στη Νέα Δημοκρατία. Δη¬ 
μοκράτες υπάρχουν παντού. 

Τη Βεργίνα πολλοί βάζουν 

στο πέτο τους, αλλά λίγοι θέ¬ 
λουν να πάσε σε πόλεμο, κι 
ακόμα λιγότεροι θέλουνε δικτα¬ 
τορία στην Ελλάδα. Και πάμε σε 
πόλεμο και δικτατορία. 

Αυτή είναι η δίκιά μας πολιτι¬ 
κή ανάλυση για την κατάσταση 
στην Ελλάδα. Και δεν είναι 
μόνη της η Ελλάδα και δεν είναι 
μόνη της η εργατική τάξη. Είναι 
πρώτα - πρώτα οι Βόσνιοι με το 
τουφέκι στο χέρι. Ένας μεγά¬ 
λος επαναστατικός λαός, ο ο¬ 
ποίος σ’ αυτό το σημείο κατέ¬ 
στρεψε τα ρώσικα σχέδια. Κανέ¬ 
νας δεν περίμενε ότι οι Βόσνιοι 
θ’ αντιστεκόντουσαν τόσο πο¬ 
λύ, τόσο δραστήρια. Ότι θα 
μπορούσανε γυναίκες και παιδιά 
σε μια πολιορκημένη πόλη επί 
ενάμιση χρόνο να τρώνε χόρτα, 
να βομβαρδίζονται, οι γυναίκες 
να βάζουν κραγιόν στα χείλια 
τους, να κοιτάνε αισιόδοξα το 
μέλλον και να κρατάνε όλη την 
Ευρώπη. Αυτός ο απλός λαός. 

Οι φίλοι μας εδώ οι Σλάβοι 
Μακεδόνες. Κι αυτοί αντέχουν. 
Κι αυτοί έδειξαν αξιοσημείωτη 
αντοχή. Στο τέλος θα φωνάξει κι 
ο σέρβικος λαός για τον πόλεμο, 
θα φωνάξει κι ο ελληνικός, θα 
φωνάξει ο Τρίτος Κόσμος, θα 
μπορέσουμε να στήσουμε και 
μια αληθινή ελληνοτουρκική 
φιλία, χτυπώντας τον τούρκικο 
εθνικισμό, ο οποίος όντως υπάρ¬ 
χει. Θα παλαίψουμε να αναγνω¬ 
ριστεί και η τούρκικη μειονότη- 
τα?η*σλαβομακεδονική. Θ’ ανα¬ 
πτύξουμε ένα δημοκρατικό κί¬ 
νημα και θ’ αναπτυχθεί παντού, 
σ όλα τα Βαλκάνια, ένα τέτοιο 
κίνημα. Κανένας λαός δεν είναι 
μόνος του. Αρκεί να πάρει από¬ 
φαση να παλέψει και να δει τον 
εχθρό. Αυτό που λείπει στην 
Ελλάδα είναι ότι δε φαίνεται ο 
εχθρός. Αυτό το ρόλο, αυτή την 
προσπάθεια, κόντρα σε όλες τις 
συνειδήσεις, κόντρα και στις 
σκέψεις και απόψεις ακόμα και 
φίλων μας, αυτή η μάχη είναι 
που έχει να δώσει και θα συνεχί¬ 
σει να δίνει η ΟΑΚΚΕ. 


Ο... γερμανικός κίνδυνος 
και το ορθόδοξο τόξο 

Ο χριστιανοδημοκράτης γερμανός βουλευτής Σβαρτς 
είπε ότι οι Βρετανοί δεν θα δεχτούν μια άρση του 
εμπάργκο προς τη Βοσνία επειδή ανησυχούν ότι μια 
αποδυνάμωση της Σερβίας θα ανατρέψει τις ισορροπίες 
υπέρ της Γερμανίας στα Βαλκάνια. 

Πραγματικά, η βασική αιτία της φιλοσέρβικης /ραμμής 
που ακολουθούν σήμερα Αγγλία και Γαλλία είναι ο κοινός 
τους φόβος απέναντι στη Γερμανία. Αυτή η αντίληψη 
προϋποθέτει μια ακίνδυνη Ρωσία. Να γιατί η ρωσική 
ταχτική του «ψόφιου κοριού», η ταχτική της πεθαμένης 
Ρωσίας, συνδυάζεται πάντα με τον υστερικό και έξω από 
κάθε αναλογία με την πραγματικότητα υπερτονισμύ του 

γερμανικού κινδύνου. 

Να πως το «ορθόδοξο τόξο» του αίματος χτίζεται στα 
Βαλκάνια με την ανοχή, και γιατί όχι την υποστήριξη της 
Αγγλίας και της Γαλλίας. 


Ομολογία!... 

Ο Ύσόσιτς είπε μιλώντας στο σέρβικο «κοινοβούλιο» 
όταν προσπαθούσε δήθεν να πείσει τα τσιράκια του να 
ψηφίσουν «ναι»... «Μην βάζετε οε κίνδυνο το. κέρδη που 

αποχτήσαμε στον ένα χρόνο ηρίοικον πολέμου». 

Η ουσία βρίσκεται στο πρώτο πρόσωπο πληθυντικού 
στη λέξη αποχτήσαμε. Αποχτήσαμε σημαίνει ότι στον 


ηρωικό πόλεμο συμμετείχε 


η Σερβία. Τρομαχτική 


ομολογία Τσόσιτς μετά από ενάμιση χρόνο επίμονης 
άρνησης ότι η Σερβία η ίδια ήταν ανακατεμένη σε αυτόν 

τον πόλεμο. 


Ο θλιβερός κ. Τούντζμαν 


Στη διάρκεια της διάσκεψης της Αθήνας ο κροάτης 
Τούντζμαν συνομίλησε με τον ΜιλόσεβιΤί.. Υπογράμμισε 
μετά τη συνάντηση ότι οι «ομαλές σχέσεις Σερβία , 
Κροατίας Θα εζαρτηθοόν από την αναγνώριση των διεθνών 
συνόρων της Κροατίας και αποκάλυψε ότι ο κ. Μιλόσιψιτ , τον 
διαβεβαίωσε πως είναι έτοιμος να κάνει οτιδήποτε προς αυτή 
την κατεύθυνση» (Καθημερινή 4 Μάη). Κάπως έτσι εξασφά¬ 
λισε ο Μιλόσεβιτς την κροατική συνεργασία ενάντια στη 
Βοσνία εκτός από τα εδαφικά ανταλάγματα. Τους υπόσχε¬ 
ται ότι θα τους δώσει πίσω τα εδάφη που κατέχει από την 
ίδια την Κροατία. Το υπόσχεται καθώς ο κύριος εχθρός 
είναι τώρα δα οι Βόσνιοι. Όταν οι Βόσνιοι νικηθούν Οα 
πληρώσουν οι Κροάτες για την προδοσία. 


ΔΙΚΗ 


ΤΩΝ «4» ΤΗΣ Α.Α.Σ 

ΑναΒολη για το Σεπτέμβρη 


Η ΟΑΚΚΕ τοιχοκόλλησε την παρακάτω αφίσσα για τη 
δίκη των 4 της ΑΑΣ στο Εφετείο στις 12 του Μάη 

Ο ΣΟΒΙΝΙΣΜΟΣ Ε8ΝΑΙ ΦΑΣΙΣΜΟΣ. 

ΝΑ ΑΘΩΩΘΟΥΝ ΟΙ 4 ΤΗΣ ΑΑΣ ΠΟΥ ΔΙΚΑΖΟΝ 1 ΑΙ 

ΓΙΑ ΤΟ ΜΑΚΕΔΟΝΙΚΟ 

Για την ΟΑΚΚΕ αυτή η δίκη είναι και δίκιά της δίκη 
και η στάση της απέναντι σε αυτούς που δικάζονται είναι 
στάση απέναντι σε συντρόφους και συναγωνιστές. Οχι 
μόνο γιατί η ΟΑΚΚΕ πρωτοστάτησε στη γραμμή αυτής 
της προκήρυξης και συμμετείχε στο μοίρασμά τη.:, α/.λά 
γιατί η ΑΑΣ με αυτή της την προκήρυξης έδωσε ένα 
μεγάλο χτύπημα στο σοβινισμό και βοήθησε στη δημιουρ¬ 
γία ενός ρεύματος δημοκρατικής αντιεθνικιστικής αφύπνι¬ 
σης μέσα στην ελληνική διανόηση. 

Η εκδίκαση της έφεσης δεν πραγματοποιήθηκε Σταμά¬ 
τησε κιόλας από τον πρώτο μάρτυρα, όταν ο πρόεδρος 
βρέθηκε μπροστά σε έναν έξαλο από σοβινισμό εισαγγε¬ 
λέα. Φαίνεται ότι κεντρικά ετοιμαζόταν μια μαλακύτερη 
μεταχείρηση για τους κατηγορούμενους στην κατεύθυνση 
της γραμμής που οδήγησε στην αθώωση της ΟΣΕ. 

Έτσι ο πρόεδρος, μετά από αίτημα των δημοκρατών 
συνηγόρων, ανάβαλε τη δίκη για τον Σεπτέμβρη. 

ΝΕΑ ΑΝΑΤΟΛΗ - 24 Μάη 1993 



ΟΙ ΑΜΕΡΙΚΑΝΟΙ ΜΑΧΑΙΡΩΝΟΥΝ 

ΤΗ ΒΟΣΝΙΑ 

Θρίαμβος της ρωσικής διπλωματίας 


\1ε το καθαρό «όχι» που είπαν οι δυτικοευρωπαϊκές 
κυβερνήσεις στον αμερικάνο υπουργό εξωτερικών Κρίστο- 
φερ έληξε η πιο πρόσφατη φάση της ρωσοσερβικής επιχεί¬ 
ρησης όιαμελισμού της Βοσνίας. 

Ο Κρίστοφερ, κατ’ εντολήν του Κλίντον, είχε καλέσει 
στη διάρκεια της πρόσφατης περιοδείας του τους Ευρω¬ 
παίους να υιοθετήσουν τη γραμμή της άρσης του εμπάργκο 
όπλων στους Βόσνιους μαχητές και να προχωρήσουν από 
κοινού στο βομβαρδισμό των θέσεων του σέρβικου πυροβο¬ 
λικού στη Βοσνία. 


Οι πριότοι που θα έπρεπε 
να πουν το «ναι» σύμφωνα με 
την λογική του «επιφανεια¬ 
κού» ήταν οι ευρωπαίοι,ι¬ 
διαίτερα οι Αγγλογάλλοι. 
Γιατί αυτοί ήταν που σκάρω¬ 
σαν το έκτρωμα Βανς - Ό- 
ουεν, με τις ευλογίες πάντα 
του Κρεμλίνου. Το σχέδιο 
όμως αυτό ποδοπατήθηκε 
από τη λεγάμενη Βουλή των 
Σέρβων φασιστών στο Πάλε. 
Έτσι δεν έμενε στην Ευρώ¬ 
πη παρά να τους τιμωρήσει 
για την προσβολή. Και η 
Ευρώπη όχι μόνο δεν τους 
τιμιορησε, αλλά πραχτικά 
συμφώνησε μαζί τους ότι το 
σχέδιο Βανς - Όουεν ήταν 
ένα άχρηστο σχέδιο, ένα 
σχέδιο που έπρεπε οπωσδή¬ 
ποτε ν’ αλλάξει. 

Βέβαια η Ευρώπη είχε στα 
χέρια της το πρόσχημα για 
να συνεχίσει να μην επεμβαί¬ 
νει και για να παραδίνει τη 
Βοσνία στη Σερβία. Η ρώσι- 
κη διπλωματία φροντίζει πά¬ 
ντα να δίνει τα κατάλληλα 
προσχήματα σε όσους θέ¬ 
λουν από αδυναμία ή στενο¬ 
μυαλιά να βαδίζουν μαζί της. 
Έτσι σκάρωσσε γΓ αυτούς 
την περίφημη πια θεατρική 
παράσταση που δόθηκε σε 
δυο πράξεις στην Αθήνα με 
τη συνδιάσκεψη «ειρήνης» 
και στο Πάλε με το δήθεν 
ηρωικό όχι στα αποτελέσμα¬ 
τα αυτής της συνδιάσκεψης. 

Στην Αθήνα η ίδια η κα- 
κιά. φασιστική, φιλοπόλεμη 
Σερβία των Τσόσιτς - Μιλό- 
σεβιτς έγινε καλή, δημοκρα¬ 
τική και ειρηνόφιλη. Ακόμα 
και ο συνεπέστατος ψυχα- 
σχθενής ψυχίατρος Κάρα- 
ντζιτς, ο αρχιεγκληματίας 
της Βοσνίας έγινε ειρηνόφι¬ 
λος γιατί υπόγραψε κι αυτός, 
μαζί με τους άλλους δυο, το 
σχέδιο Βανς - Όουεν. 

' Ετσι έμεναν στο ρόλο του 
κακού μόνο οι Σέρβοι της 
Βοσνίας αυτά τα πιστά ενερ- 
γούμενα της σερβικής δι¬ 
πλωματίας εξοπλισμένα σαν 
αστακοί από την ίδια τη Σερ¬ 
βία δίχως μάλιστα να εκτίθε¬ 
ται ο ρωσόφιλος Κάρατζιτς. 
Αλλά αφού η Σερβία μπήκε 
στο στρατόπεδο της ειρήνης 

κανείς άλλος εκτός από αυ- 
* 


τήν δεν είχε το ηθικό δικαίω¬ 
μα και την πραχτική δυνατό¬ 
τητα να σταματήσει τους ά¬ 
τακτους σέρβους της Βον- 
σίας. 

Ο Μιλόσεβιτς δήλωσε πως 
κλείνει τα σύνορα με τη Βοσ¬ 
νία και δεν θα στέλνει πια 
όπλα και πετρέλαιο στους 
Σέρβους φασίστες μέχρι να 
δεχτούν το σχέδιο Βανς - 
Όουεν. Αυτοί βέβαια έχουν 
όπλα και πετρέλαιο για όλο 
το διάστημα που απαιτείται 
για να συρρικνώσουν μέχρι 
του μηδενός τα εδάφη και τις 
^ωές των κατατρεγμένων και 
πραγματικά ηρωικών Βόσ¬ 
νιων. Και αυτό είναι που 
έκαναν μόλις έκλεισαν τα 
σύνορα. Συνέχισαν με περισ¬ 
σότερο ζήλο τη δράση τους 
βομβαρδίζοντας τις βοσνια- 
κές θέσεις και μοιράζοντας 
τη λεία τους με τους ελεει¬ 
νούς Κροάτες φασίστες που 
βιάζουν τον αδύνατο με την 
ίδια ευκολία που βιάζονται 
από τον δυνατό. 

Πως να μην συνεχίσουν με 
μεγαλύτερο ζήλο αφού ανε¬ 
νόχλητα ποδοπάτησαν τους 
Άγγλους και Γάλλους ιμπε¬ 
ριαλιστές που, από καθαρή 
αδυναμία τώρα, χρησιμο¬ 
ποίησαν ενάντια στο βοσνια- 
κύ τρίτο κόσμο τις παλιές 
τους αποικιοκρατικές μέθο- 
δες της διάσπασης; 

Πως να μη συνεχίσουν ό¬ 
ταν οι ΗΠΑ του Κλίντον 
απόδειξαν αυτό που είναι 
εδώ και μια δεκαετία, μια 
υπερόύναμη σε παρακμή που 
μπορεί να κάνει τον κάμποσο 
στο Ιράκ μόνο όσο έχει μαζί 
της την Αγγλία, τη Γαλλία 
και πάνω απ’ όλα τη Ρωσία 

Πραγματικά εδώ στο θέα¬ 
τρο Αθήνα - Πάλε φανερώ¬ 
θηκαν οι πραγματικοί πα¬ 
γκόσμιοι συσχετισμοί απέ¬ 
ναντι στο μεγάλο πόλεμο 
στην καρδιά της Ευρώπης. 

Δηλαδή η αληθινή πολιτι- 
κοστρατιωτική δύναμη του 
ρώσικου σοσιαλιμπιεριαλι- 
σμού. 

Ηταν η Ρωσία με το στό¬ 
μα του Κοζίρεφ που είχε 
ζητήσει τη συνδιάσκεψη της 
Αθήνας σαν μια τελευταία 
απόπειρα για την Ειρήνη. 


Ήταν η Ρωσία επίσης που 
αμέσως μετά το Πάλε, και με 
το στόμα του Κοζίρεφ ξανά, 
προειδοποίησε τους Αμερι- 
κάνους να μη δοκιμάσουν 
άρση του εμπάργκο στη 
Βοσνία και βομβαρδισμό 
σέρβικων θέσεων. 

Είναι η Ρωσία που είχε τον 
πρώτο και τον τελευταίο ρό¬ 
λο σ’ αυτή την κρίσιμη 
στροφή της σέρβικης επε- 
χτατικής εκστρατείας. 

Γιατί όλο το παιχνίδι παί¬ 
χτηκε σε ένα ζήτημα: στο αν 
οι Αμερικανοί θα τολμούσαν 
να χτυπήσουν μετά τη συ¬ 
ντριβή του σχέδιου Βανς - 
Όουεν. Η Ρωσία είχε υπο¬ 
λογίσει πολύ καλά στηναμε- 
ρικανοευρωπαϊκή στρατηγι¬ 
κή διάσταση, που οδήγησε 
τις ΗΠΑ στη μεγαλύτερη 
τους διπλωματική ταπείνωση 
μετά τον πόλεμο του Κόλ¬ 
που. 

Αποδείχτηκε ότι πάνω απ’ 
όλα οι Ευρωπαίοι θέλουν μια 
θανατερή «σέρβικη ειρήνη» 
στη Βοσνία, θέλουν την ησυ¬ 
χία της επιβολής της βαρβα¬ 
ρότητας. Θέλουν τα τραίνα 
τους να φτάνουν ως την Ελ¬ 
λάδα δίχως πρόβλημα. Δεν 
θέλουν να αντικρύσουν μια 
δυνατή Γερμανία στο κέντρο 
της Ευρώπης, και πάνω απ’ 
όλα τρέμουν μήπως χαλά¬ 
σουν τις σχέσεις τους με τη 
Ρωσία. 

Μόνο έτσι παίζουν το ρώ- 
σικο παιχνίδι. 

Και όχι μόνο αυτοί αλλά 
και οι ΗΠΑ με τη σειρά 
τους. Γιατί αμέσως μετά το 
ευρωπαϊκό «όχι», οι ΗΠΑ 
άρχισαν να συζητάνε το ρώ- 
σικο σχέδιο που στα γρήγο¬ 
ρα ξεδιπλώθηκε στο τραπέζι. 
Άρχισαν να το συζητάνε 
ακριβώς γιατί φοβήθηκαν 
ότι η Ευρώπη θα πήγαινε για 
μια «λύση» με τη Ρωσία και 
αυτοί θα έμεναν απ’ έξω. 

Να λοιπόν που ο μέχρι 
χθες υπέρ της αμερικάνικης 
επέμβασης Κρίστοφερ βρέ¬ 
θηκε να συζητάει και να συμ¬ 
φωνεί με τον Κοζίρεφ για τις 
αρχές μιας «ειρηνικής διεθέ- 
τησης» στο βοσνιακό. ' , 

Αυτές οι αρχές είναι στην 
ουσία τους οι εξής μια: Πρέ¬ 
πει να γίνει αποδεχτός σαν 
βάση συζήτησης ο σημερι¬ 
νός συσχετισμός στο έδαφος 
της μαρτυρικής Βοσνίας. 
Δηλαδή ο στόχος είναι να 
μην προχωρήσουν κι άλλο οι 
Σέρβοι, να αναγνωριστούν 
τα κέρδη της Κροατίας και 
να μπουν σε θύλακες ινδιάνι¬ 
κου τύπου (ρεζέρβες) οι Βόσ¬ 
νιοι. 


Σε αυτή τη βάση συζητάνε 
και συμφωνούν τώρα οι Αμε- 
ρικάνοι με τους Ρώσους. 

Ο θρίαμβος της ιμπεριαλι¬ 
στικής αθλιότητας. 

Τώρα πια οι Βόσνιοι ξέ¬ 
ρουν πως δεν μπορούν να 
στηρίζονται στους δυτικούς 
ιμπεριαλιστές. Στ’ αλήθεια 
μαζί τους είναι οι χώρες και 
οι λαοί του τρίτου κόσμου κι 
η παγκόσμια δημοκρατική 
κοινή γνώμη. Οι ίδιοι γρά¬ 
φουν μια νέα σελίδα στην 
ιστορία αυτού του τρίτου κό¬ 
σμου μα το ντουφέκι στο 
χέρι. Τα βασανά τους και η 
αντίστασή τους, γίνονται κα- 


ταλύτες των συνειδήσεων σε 
διεθνή κλίμακα. Αυτή τους η 
στάση δεν θα μείνει δίχως 
αποτέλεσμα. Ήδη το «όχι» 
του Ιζετμπέκοβιτς στο ρώσι- 
κο σχέδιο που υιοθέτησαν 
Άγγλοι, Γάλλοι και Αμερι- 
κάνοι ιμπεριαλιστές θα βοη¬ 
θήσει στο διαχωρισμό των 
στρατοπέδων σε παγκόσμια 
κλίμακα. Εδώ θα φανούν οι 
σταθεροί φίλοι του βοσνια- 
κού λαού, οι ενδιάμεσες δυ¬ 
νάμεις οι δυτικοί ιμπεριαλι¬ 
στές και οι μεγάλοι εχθροί 
του οι Ρώσοι σοσιαλιμπερια- 
λιστές και οι Σέρβοι υποτα- 
χτικοί τους. 


ΑΝΑΚΟίΝδΣ-Η 

Το νεοδεξιό μπλοκ προστατεύει 
τη μεγαλοδικηγορική συντεχνία 

Προ ημερών, ειδική επιτροπή του Δικηγορικού Συλλό¬ 
γου Αθηνών εξέτασε τον δικηγόρο Λέων. Μπασακάρη, 
συνήγορο του Ντρούζου, του αυτόχειρα που σκότωσε τους 
δύο δικηγόρους στο στρατοδικείο του Ρουφ. Η επιτροπή 
που συνεδρίασε υπό τον πρόεδρο του ΔΣΑ Τ. Παππά, 
εξετάζει αν προκύπτουν πειθαρχικές ευθύνες σε βάρος του 
Λ. Μπασακάρη, με αφορμή δηλώσεις που είχε κάνει στον 
Τύπο, αφήνοντας αιχμές εναντίον του Επιτρόπου της 
πρωτόδικης απόφασης Γ. Γκόνη, ότι επιχείρησε να τον 
αποτρέψει από το να κάνει σωστά τη δουλειά του. ( Εθνος 

19 -5). 

Ο σοσιαλφασισμός είχε καταδικάσει τότε την πράξη 
του Ντρουζου με το επιχείρημα ότι «οι δικηγόροι κάνουν 
απλά τη δουλειά τους» και δεν ευθύνονται αν, η υπεράσπι¬ 
ση του ενόχου γίνεται συχνά με τρόπο προκλητικό και 
αντίθετο με το λαϊκό αίσθημα δικαίου. Ί ο ήθος τους και η 
συμπεριφορά τους στη συγκεκριμένη περίπτωση δικαιο¬ 
λογείται από την επαγγελματική τους ιδιότητα, όσο 
βρώμικη κι αν είναι. 

Η θέση αυτή ώθησε στην πειθαρχική δίωξη ενός 
δικηγόρου που έκφρασε αντίθετη άποψη, για να προστατέ¬ 
ψουν οι σοσιαλφασίστες τη δικηγορική συντεχνία. 







